САЛМОН ФОРСИЙ (розияллоҳу анҳу)\n- Июль 01, 2019\nСалмонул хайр (яхши Салмон), Боҳис аънил ҳақиқа (ҳақиқат изловчи), Ибн Ислом (Ислом фарзанди), Соҳибул китабайн (икки китоб соҳиби) каби номлар билан мақталадиган ушбу саҳобанинг исми Абу Абдуллоҳ Салмон Форсий (розияллоҳу анҳу) эди.\nСалмон Форсий асли Исфаҳондан бўлиб, мажусийликка эътиқод қиларди. Бир куни у насороларнинг ибодатини кўради ва отасига бу дин мажусийликдан яхши эканини айтади. Шундан сўнг отаси Салмонни тутқунликда сақлай бошлайди. Охир-оқибат у нажот излаб Шомга қочиб кетади. Шомда ўз даврининг роҳибларидан таълим олади. Вақт ўтиб, роҳиблар бирин-кетин вафот этишади. Салмон Форсий ҳар бир роҳибнинг ўлимидан олдин ундан кейин кимга шогирд бўлишни сўрайди. Энг охирги устозидан: “Кимни тавсия қиласиз?” деб сўраганида у бундай жавоб беради: “Болам, Аллоҳга қасамки, ер юзида биз тутган нарса (асл насронийлик)ни тутувчи бирор киши қолмади. Лекин араб ерида пайғамбар чиқадиган замон яқинлашиб қолди. У Иброҳимнинг дини билан юборилади. Сўнгра ўз еридан хурмозорлари бор юртга ҳижрат қилади. Унинг махфий бўлмайдиган аломатлари бор: ҳадяни қабул қилади, садақани емайди. Икки кураги орасида нубувват муҳри бор. Агар имконини қилсанг, ўша юртга бор!”\nСалмон Форсий сўнгги устози айтган набийни топиш учун йўлга чиқади. Йўлда қароқчилар унинг молларини олиб қўйиб, ўзини водил қуролик яҳудийга сотиб юборадилар. Яҳудий эса уни ясриблик амакиваччасига сотади. Шундай қилиб, Салмон тақдир тақозоси билан Ясрибга келиб қолади. Бу вақтда Расулуллоҳ (алайҳиссалом) Маккада эдилар. Салмон Форсий қул бўлгани сабаб у зот ҳақларида эшита олмаган. Расулуллоҳ (алайҳиссалом) Ясрибга келганларидан хабар топган Салмон Форсий Аммуриядаги устози айтган гапга мувофиқ ҳадя ва садақа бериб, у кишини синамоқчи бўлади. У зот ҳадяни қабул қилиб, садақани рад этадилар. Кейинги воқеа ҳақида Салмон Форсий бундай ҳикоя қилган: “Расулуллоҳ Бақийда турганларида ҳузурларига келдим. У зот саҳобаларидан бирини дафн қилаётган эканлар. Елкаларига иккита лунгини ташлаб ўтирганларини кўрдим. Мен у кишига салом бердим. Кейин устозим таърифлаган муҳрни кўрармиканман деб, елкаларига қарай бошладим. Набий (алайҳиссалом) ниятимни англадилар ва елкаларидаги ридони тушириб юбордилар. Мен муҳрни кўриб, у зотнинг пайғамбар эканини англадим. Ўзимни оёқларига ташлаб йиғлай бошладим, бошимдан ўтганларни айтиб бердим. У зотга қиссам ёқди ва саҳобалар буни эшитишса, хурсанд бўлишларини айтдилар. Мен уларга ҳам айтиб бердим. Шундай қилиб, мусулмон бўлдим. Қул эканлигим Бадр ва Уҳуд жангларида иштирок этишимга тўсқинлик қилди. Бир куни Расулуллоҳ (алайҳиссалом): “Хўжайининг сени озод қилиши учун у билан мукотаба (тўлов эвазига озод қилиш)га келиш”, дедилар. Айтганларини қилдим. Расулуллоҳ (алайҳиссалом) саҳобаларини менга ёрдам беришга чақирдилар. Аллоҳ мени қулликдан озод қилди. Мусулмон ва ҳур бўлиб яшадим. Расулуллоҳ билан Ҳандақ ва бошқа жангларда қатнашдим”.\nУшбу жангда ҳандақ қазиш фикри айнан Салмон Форсий (розияллоҳу анҳу)дан чиққан. Ўша куни ансорлар: “Салмон биздан”, дедилар. Шунда муҳожирлар: “Йўқ, Салмон биздан, бу ерга ҳижрат қилиб келган”, дейишди. Пайғамбар (алайҳиссалом): “Салмон биздан – аҳли байтдандир”, дея бу баҳсга нуқта қўйдилар.\nСалмон (розияллоҳу анҳу)нинг Ибн Ислом деб номланиши боиси, замондошлари: “Сиз кимсиз?” деб сўрашса, у зот: “Мен Ислом фарзандиман! Мен Одам (алайҳиссалом)нинг фарзандлариданман”, дея жавоб қайтарган.\nҲам Инжил, ҳам Қуръонни тўлиқ ёд олгани учун “Икки Китоб соҳиби” номини олган. Шунингдек, Али ибн Абу Толиб (розияллоҳу анҳу) Салмон Форсийни “Луқмони Ҳаким” деб чақирганлари ҳам машҳур.\nМанбаларга кўра, Салмон Форсий Исфаҳон яқинидаги Жайян деган қишлоқда, бир маълумотда эса Ромаҳурмуз деган жойда туғилгани қайд этилади (“Мўъжамул булдон”). Ота-онаси ҳақида маълумот деярли учрамайди. Мусулмон бўлганидан сўнг Мадинада уйлангани ва аёлининг исми Буқайра экани айтилади. “Расулуллоҳ (алайҳиссалом) Салмон билан Абу Дардони биродар қилдилар” (Имом Бухорий).\nБир куни Расулуллоҳ (соллаллоҳу алайҳи ва саллам) бундай хушхабар бердилар: “Жаннат уч кишига муштоқ бўлиб турибди: Али, Аммор ва Салмонга”.\nСалмон Форсий (розияллоҳу анҳу) ўз меҳнати билан бирор нарса топса, гўшт ёки балиқ сотиб олар ва касал одамларни чақириб, улар билан бирга ер эди.\nУ зотдан Анас, Каъб ибн Ужра, Ибн Аббос, Абу Саъид, Абу Туфайл, Умму Дардо (розияллоҳу анҳум) бир қанча буюк саҳобалар, Абу Усмон Наҳдий, Ториқ ибн Шиҳоб, Саид ибн Ваҳб, Абдураҳмон Нахаъий каби тобеинлар ҳадис ривоят қилишган. Имом Бухорийда 4 та, Имом Муслимда эса\n3 та ҳадиси келтирилади.\nСалмон Форсий Усмон ибн Аффон (розияллоҳу анҳу) даврида ҳижрий 35-йили Мадоинда вафот этган. Жанозасини Али ибн Абу Толиб ўқиган. Қабри Бағдод яқинидаги “Салмон тоҳир” деган мавзедадир.\nМанбалар асосида Тошкент\nислом институти ўқитувчиси\nФахриддин Муҳаммад НОСИР\n487 марта ўқилди\nДругие материалы в этой категории: « Росулуллоҳ соллаллоҳу алайҳи васалламнинг тўнғич куёвлари\tПайғамбаримиз (соллаллоҳу алайҳи ва саллам)нинг ҳижратлари »


Қорақалпоғистон Республикаси чорвачиликни ривожлантириш бўйича амалга оширилаётган ишларнинг ҳолатини ўрганиш натижалари юзасидан берилган ахборот. – Qorako'lchilik va cho'l ekologiyasi ilmiy tadqiqot instituti\nҚорақалпоғистон Республикасида чорвачиликни ривожлантириш бўйича амалга оширилаётган ишларнинг холатини ўрганиш натижалари юзасидан Давлат рахбарига ахборот берилди.\nТаклиф этилаётган чора-тадбирлар Давлат рахбари томонидан маъқулланди ва куйидагилар топширилди:\nтаклиф этилаётган чора-тадбирларни ҳамда уларни амалга ошириш механизмлари ва молиялаштириш манбаларини Қоракалпоғистон Республикасида чорвачиликни ривожлантириш бўйича ишлаб чикилаётган қарор лойихасида назарда тутиш;\nҚорақалпоғистон Республикасида чорвачиликни ривожлантириш бўйича комиссия аъзолари томонидан:\n-мазкур йўналишдаги ишлар жойларда тизимли ташкил қилинишини, мавжуд муаммо ва камчиликларни хал этиш бўйича зарур чора-тадбирлар амалга оширилишини;\nқарор лойихасини ишлаб чиқишда бевосита қатнашган холда худудда чорвачилик сохасини намунали қилиб ташкил этиш бўйича аниқ таклифлар тақдим этилишини;\nамалга оширилаётган ишлар ва уларнинг сифатини оширишга қаратилган таклифлар юзасидан Узбекистон Республикаси Президента Администрацияси ҳамда Қорақалпоғистон Республикаси Жўқорғи Кенгесига ҳар хафта якунида маълумот киритиб борилишини таъминлаш.\nҚорақалпоғистон Республикасида чорвачиликни ривожлантириш бўйича комиссия таркиби тузилди. Мазкур комиссия таркибига Қоракўлчилик ва чўл экалогияси илмий-тадқиқот институти директори Қишлоқ хўжалик фанлари доктори, профессор Бобоқулов Насилло Асадович ҳам киритилди.


20 октябр 2020, Тошкент вақти: 14:10\nСамарқанд вилояти, Пахтачи туманидан Озодликка шикоят қилган бир гуруҳ фермерларнинг иддао қилишича, туман ҳокими экин ерларини асосан ўз танишларига тақсимлаб берган.\nУларнинг арз қилишича, қишлоқ хўжалиги ерларини мақбуллаштириш ҳақидаги Вазирлар Маҳкамасининг қарори Пахтачи тумани ҳокими Воҳид Раҳимов томонидан бузилган ҳолда ижро этилмоқда.\nФермерлар иддаосича, тумандаги 95 фоиз ер тендер ўтказилмасдан, фақат туман ҳокими айтган одамларга бўлиб берилган, қолган беш фоиз ер учун эса тендер 3 февраль куни ўтказилган.\nҲар бир лойиҳага 3-4 талабгор бўлган бу йиғилишда, фермерларга кўра, яна қоидалар қўпол равишда бузилиб, фақат ҳоким танлаган одамларга ер берилган.\nАммо, Туман ҳокими Воҳид Раҳимов фермерлар иддаоларини инкор қилди.\nПахтачи туманидан Озодликка мурожаат қилган тўрт нафар фермернинг айтишича, 3 февраль куни ҳокимликнинг мажлислар залида ўтказилган танлов адолатсиз, Вазирлар Маҳкамаси қарорининг талаблари бузилган ҳолда ўтган.\n“Тендерда шаффофлик бўлмади”\n“Гулистон олтин тупроғи”фермер хўжалиги раҳбари Хуршида Сувонованинг айтишича, тендерда фақат ҳокимнинг айтгани бўлган:\n- Тендерга бордик, ҳоким ўзи айтди, бўлди. Депутатлар ҳам тасдиқлагани йўқ. Комиссия бизни ўрганиб чиқди, лекин неча балл олганимизни ҳам билмаймиз, қайси фермер ўз салоҳияти қанча эканлигини ҳам билмайди. Хуллас, ҳоким айтган одам ер оляпти, айтмагани қуруқ қоляпти, Шаффофлик, очиқлик йўқ, дейди фермер.\nХуршида Сувонованинг сўзларига кўра, туман ҳокими Воҳид Раҳимов фақат ўзига маъқул бўлган фермерларга ерни бўлиб берган:\n- Вазирлар Маҳкамаси қарорида ажратилган ерга ноқонуний уй-жой қурган фермерларни тендерга қўймаслик ҳақида банди бор. Лекин, ҳоким мен билган шундай фермерларнинг ҳужжатини қабул қилиб, тендерга киргизди. Кўрсаткичи жуда паст бўлган фермерларни ҳам киргизди. Мен уларни ўзим билан солиштирдим. Маълумоти йўқ, етарли техникаси йўқ, планларни уч йиллаб бажармаганлар ҳам ер олди. Масалан, “Олтиариқ кўчатлари” фермер хўжалиги бунга мисол. Менга эса уч йил олдин 30 гектар боғни бузиб, пахта ва ғаллачиликка мослаштирган эдим. Ҳар йили режаларни бажариб келяпман, ўтган йили ҳоким 20 тонна режадан орттирган буғдойимни тўлмаган фермерлар учун деб, тортиб олган эди. Ҳозиргача унинг пулини олганим йўқ, дейди Хуршида Сувонова.\n“Планни бажармаганлар ер олди, бажарганлар қолиб кетди”\n“Чинор яқинидаги дарахт” фермер хўжалиги раҳбари Маҳсиддин Бекниёзов ҳам пахта ва ғалла режасини ортиғи билан бажариб келган бўлсада, адолатсиз тендерда “ютқазгани”ни айтади:\n- Мен 2015 йилда 20 гектарга боғ қилган эдим, лекин 2016 йили уни буздириб пахта ва ғалла экасан дейишди. Ҳар йили режаларни ортиғи билан бажариб келдим. Ўтган йили биринчилардан бўлиб пахта планини тўлдирдим. Туман ҳокимлиги мукофот ҳам берди. Лекин тендерга келганда, бажармаганлар олиб, биз қолиб кетдик. Техникамиз етарли, ерни зўр қилиб қўйдик, лекин балл ҳисобланмади, ҳатто айтилмади ҳам, дейди Маҳсиддин Бекниёзов.\n“Ҳоким нега фермер олган баллни очиқ айтишдан қўрқади?”\n“Маҳмуд Азаматович” фермер хўжалиги раиси Иззатилло Хидировнинг айтишича, тендер бекинмачоқ ўйини бўлган:\n- Тендерда талабгорларнинг баллари айтилмади. Агар, холис ва шаффоф бўлганида эди, мана сеники бундан икки бал паст, сабаби бунақа деса, биз ранжимай, ҳа шу эканда, деб кетардик. Ҳоким эса баллни айтмади ҳам, сен оласан, cен олмайсан деб ҳукм чиқарди. Депутатлар ҳар бир фермерга қўл кўтариб тасдиқлаши керак эди, лекин залга келган беш-олти депутат борлиги ҳам билинмади, қўл ҳам кўтармади. Масалан, “Яхши ният Шавқиддин” фермер хўжалиги ўтган йили планни бажармаган бўлса ҳам, ер олди. Адолат бўлмаяпти, адолат, деди Иззатилло Хидиров.\n“ВМ қарори қўпол равишда бузилди”\n“Шароф кўк тераги” фермер хўжалиги раҳбари ҳам Озодлик билан суҳбатда тендерда адолат бўлмаганини айтди.\nФермерлар муаммоси билан шуғулланадиган, исми сир қолишини сўраган ҳуқуқшунослардан бири, Озодлик билан суҳбатда Пахтачи тумани ҳокими Вазирлар Маҳкамасининг мақбуллаштириш ҳақидаги қарорини ўзбошимчалик билан бузаётганини мисоллар билан шарҳлади:\n“Адлия вазирлигида 2005 йил 15 ноябрда 15/23 сон билан рўйхатдан ўтган “Фермер хўжаликлари учун ер участкаларини беришда танлов ғолибини аниқлаш бўйича” Низом бор. Шу Низомда талабгорларга балл қўйиш кўрсаткичлари бор. Бунда мутахассислиги, қишлоқ хўжалигида стажи, маълумоти, мол-мулки, техникаси, планни бажарганлиги, бизнес режаси бўйича фермерга маълум миқдорда бал берилади. Энди, мана шу баллар жамланиб, туман халқ кенгаши дпеутатлари мажлисига тақдим этилиши керак. Масалан, тўртта талабгор бўлса, ҳар бири чиқиб, ўз фикрини дастаклаши лозим. Кейин депутатлар талабгорнинг балли ва келтирган асосларига қараб овозга қўяди ва ким кўп овоз олса ўша тендер ғолиби бўлади. Депутатларнинг қарори асосида кейин туман ҳокими қарор чиқариши керак. Қонуний тартиби шундай”.\nЛекин, дейди ҳуқуқшунос Пахтачи тумани ҳокими бу қоидаларнинг бирортасига ҳам амал қилмаган:\n“Ҳоким комиссия раиси сифатида Вазирлар Маҳкамасининг қишлоқ хўжалиги ерларини мақбуллаштириш ҳақидаги қарорини ана шу Низомдан оғишмай бажариши керак эди. Фермерларнинг норози бўлган жойи шундаки, ҳеч кимга қанча балл олгани айтилмаган. Ерни олган ғолибни ҳам, еридан жудо бўлганнинг ҳам балини айтмаяпти, бўлди, бу лойиҳа бўйича бу ер сеники, бу фалончиники, деяпти. Норозиларга, келишиб ишланглар, деяпти. Битта ерда иккита хўжайин бўлмайди. Улар қандай келишиб ишлайди. Адолатсизлик фермерлар кўз ўнгида бўляпти, планни бажармаган, техникаси кам ёки ўрта маълумотли одамлар ерли бўлиб қоляптию, планни бажариб келган, балли юқори бўлган фермерлар қолиб кетяпти”, дейди ҳуқуқшунос.\nАйни пайтда, Пахтачи тумани ҳокими 3 февралда ўтказган тендердан 28 нафар фермер норози эканлиги айтилади.\nОзодлик 8 февраль куни Пахтачи тумани ҳокими Воҳид Раҳимов билан боғланиб, фермерларнинг тендер адолатсиз ўтганлиги ҳақидаги фикрларига муносабат сўради.\nҲоким бу ҳақда телефон орқали маълумот беролмаслигини айтди:\n- Шу ерга келинг, ҳамма шароитни кўрсатамиз, кимнинг қанча техникаси бор, қанақа салоҳияти борлигини кўрасиз. Фермерлар қанча балл олганини яхши билади, - деди ҳоким ва алоқани узиб қўйди.


Сан-Францискода келажак қаҳвахонаси очилди\nУ ерда ўрнатилган робот-қўл соатига 120 чашка кофе тайёрлаб бериши мумкин. 01.02.2017, Sputnik Ўзбекистон\nУ ерда ўрнатилган робот-қўл соатига 120 чашка кофе тайёрлаб бериши мумкин.\nДунёда биринчи автоматлашган қаҳвахона АҚШнинг Сан-Франциско шаҳрида очилди. У ерда баристанинг ўрнида Gordon исмли робот-қўл ишлайди. Gordon икки кофе машинани бошқариши мумкин. Эпчил бариста мижозларга соатига 120 чашка қаҳва тайёрлаб бериши мумкин.\nҚуйида Сан-Францискодаги кичик қаҳвахонада олинган видеолавҳани томоша қилинг. Қаҳвахонанинг асосий мижозлари ёзлар бўлиб, улар робот ишлашини қизиқиб томоша қилмоқдалар.\nБалким келажакда бармен ва баристалар умуман керак бўлмай қолар? Айтмоқчи, янги барменга чой пули ҳам керак эмас.


Новости Узбекистана > Версия для печати > "Пахтачилик саноатида барқарор ривожланиш ва қўшилган қийматни ошириш" глобал дастури ишга туширилди.\nГлавная > ЖАМОАТЧИЛИК > "Пахтачилик саноатида барқарор ривожланиш ва қўшилган қийматни ошириш" глобал дастури ишга туширилди.\n"Пахтачилик саноатида барқарор ривожланиш ва қўшилган қийматни ошириш" глобал дастури ишга туширилди.\n2019 йил апрель ойида Германия Иқтисодий ҳамкорлик ва тараққиёт бўйича федерал вазирлиги ( BMZ) ва Германия Халқаро ҳамкорлик жамияти ( GIZ) билан "Пахтачилик саноатида барқарор ривожланиш ва қўшилган қийматни ошириш" глобал дастури ишга туширилди. Умумжаҳон дастур сифатида у танланган тўрт мамлакатда, шу жумладан Ўзбекистонда ҳам муайян тадбирларни кўзда тутиб, халқаро миқёсда амалга оширилади.\nДастурнинг асосий мақсади - пахтани ижтимоий, экологик ва иқтисодий жиҳатдан барқарор ишлаб чиқариш тизимини, шу жумладан мамлакатда дастлабки қайта ишлаш тизимини ривожлантиришдир. Шу мақсадда дастур пахта етказиб бериш занжири бўйлаб стратегик иттифоқларни шакллантиради ва фермерларга ўз ишлаб чиқариш тизимини\nтакомиллаштиришда ёрдам берувчи шерикларни қўллаб-қувватлайди. Асосий эътибор халқаро барқарорлик стандартларини (БCI, органик пахта ва бошқалар) жорий этишда ёрдам берувчи етиштириш ва қайта ишлаш тизимларига қаратилади.\nДастур тўртта қисмдан иборат:\nТаъминотнинг барқарор занжирлари\nУчинчи йўналиш - Ўзбекистон пахтачилик тармоғини халқаро савдо тармоқларига (қайта) бирлаштиришга қаратилган;\nБарқарор ишлаб чиқариш усуллари\nФаолиятнинг биринчи йўналиши пахта хом ашёсини етиштиришда ижтимоий, экологик ва иқтисодий барқарорлик мезонларини жорий этишга қаратилган;\nМаҳаллий қўшилган қиймат\nФаолиятнинг иккинчи йўналишида кадрлар салоҳиятини кучайтириш учун чора-тадбирлари ва бошқарув масалалари бўйича техник маслаҳатлар орқали маҳаллий қайта ишлаш имкониятлари кучайтирилади;\nБарқарор пахта саноати\nФаолиятнинг тўртинчи йўналиши бўйича барқарор пахта саноати cоҳасида глобал тажриба алмашинуви кучайтирилади.\nДастурнинг умумий давомийлиги 4 йил. Пилот ҳудудлар: Навоий, Самарқанд, Жиззах, Тошкент.\nДастурнинг сиёсий ҳамкори - Ўзбекистон Республикаси Қишлоқ хўжалиги вазирлигидир. Дастурни амалга оширишда "Ўзенгилсаноат" уюшмаси, "Ўзпахтасаноат" АЖ, вилоят ҳокимиятлари, уруғчилик ва агротехнологиялар пахтачилик илмий тадқиқот институтлари, пахта-тўқимачилик кластерлари, шунингдек, бошқа давлат ва хусусий ташкилотлар ижрочи шериклар бўлишади. Биринчи мажлис Ўзбекистон Республикаси Қишлоқ хўжалиги вазирлиги ва GIZнинг Ўзбекистондаги ваколатхонаси билан биргаликда ўтказилади. Мажлисда Германия элчихонаси, халқаро донорлик агентликлари ва маҳаллий ҳокимият вакиллари иштирок этиши кутилмоқда.


Уйда ўтиришнинг нима кераги бор? - Москвадан Магаданга велосипедда борган қиз ҳикояси\n01:02 23 Феврал 2020\n17:21 28.01.2020 (Янгиланган 17:44 28.01.2020) Ҳавола олиш\nЁлғиз ўзи, итни ҳисобламаганда, велосипедда бутун Россия ва МДҲни босиб ўтган қиз - Анна Болт билан интервью.\nМегалополиснинг қулайлигини ёввойи шароитларда омон қолишга алмаштирган, махсус тайёргарликсиз ўзининг Капа лақабли такса ити билан Россия бўйлаб велосипед сафарига чиққан қиз, "Уйда ўтиришнинг нима кераги?" китобининг муаллифи Анна Смолина (Болт) билан РИА Новости мухбири Олга Цынская суҳбат қилди.\nАнна Болт путешествует по России на велосипеде с собакой\nМен ёшлигимда пойтахтдаги ҳаётнинг жўшқин ритмини яхши кўрардим, лекин 30 га кирганимдан кейин мен одамлардан ва сингдирилган қадриятлардан чарчаганимни англадим.\nМен узоқларга қочиб кетгим келарди шу сабаб узоқ яккахон сафарга отландим.\nЙўналиш танлови тасодифий эмас эди.\nМагаданда яшайдиган онам, икки ўғлидан жудо бўлганидан жуда хафа эди. Ва мен 15 ёшимда унинг эътиборисиз ўзим билан ўзим қолдим.\nЙиллар давомида муносабатлар бутунлай қулади ва энди маршрутни танлаятиб, мен қарор қилдим: бу Магаданга, онамнинг олдига узоқ сафар бўла қолсин.\nВелосипед - турмуш тарзи\nНимада саёҳат қилиш кераклигини мен дарҳол англадим.\nСўнгги йилларда мен қишда ва ёзда ҳамма жойда ҳамиша велосипедда юраман: офисга, дўстларим билан учрашиш учун.\nМен ҳар доим велосипед каскасида ва елкамда рюкзак билан юраман, рюкзакдатезда кийимни алмаштириш учун куйлак ва туфли. Ҳатто таътилга чиқяти, бошқа давлатга кетаётганимда, мен чамадонни эмас, балки велосипедни ва рюкзакни тайёрладим.\nУ севимли ити, Капа таксасини ҳамроҳ қилиб олди.\nМен у учун велосипед учун махсус трейлер сотиб олдим, уни юмшоқ ёстиқлар билан қопладим.\nЙўналиш шундай тузилганки, йўл давомида албатта ветеринария клиникалари бор эди, уларнинг контактларини олдиндан ёзиб қўйдим.\nБошланишида, кўп одамлар бармоқларини чаккаги олдида буришган, мен билан онкологияси бор кекса итни олганим учун уришишган.\nАммо саёҳат Капага фақат фойда бўлди. Трейлерда бир оз тебраниш ўзига ҳос лимфодренажни келтириб чиқарди ва онкология фонида итни азоблайдиган суюқлик тўпланиши бутунлай йўқолди!\nАнна ва Капа, Хорог\nИжтимоий тармоқлардаги саёҳатларимизни томоша қилаётган ветеринарлар жуда ҳайратга тушишди ва узоқ вақт кўзларига ишонишмади.\nМен ўзим билан ит олиб кетайми йўқми ёки уйда қолдириш ҳақида умуман ўйламагандим.\nМен учун менинг Капам биринчи навбатда шерик ва дўст эди. У бизнинг ажралишимизни бошдан кечира олишига ишончим йўқ эди.\nВа бу бизнинг сўнгги сафаримиз эмас эди - у яна икки йил атрофида яшади.\nМен саёҳатда узоқдан ишладим\nТопган пулимизга камтарона овқатландик ва баъзан йўл бўйидаги меҳмонхоналарнинг хизматларидан фойдаланардик. Кўпинча сарфларни тежаб тунни магистралнинг ёнида ўтказардик.\nМен ўрмон тубига киришдан қўрқардим - йиртқичлар итимнинг ҳидига келиши мумкин эди. Мен ёнилғи қуйиш шохобчаси ёки кафе ёнида қароргоҳ қурардим, йўлда душ қабул қилардим.\nКатта шаҳарларда бизни доим тунаш, овқатланиш ва ювиниш учун таклиф қилишар эди.\nЙўлда доим Москвада яшаб туриб, мамлакатимиз нақадар гўзал эканлигини тасаввур ҳам қила олмаганимни ўйлардим.\nАйниқса, Хакасия ва Бурятия қалбимни забт этди. Бу шундай тасвирлаб бўлмайдиган атмосфера ва энергия! Албатта у ерга қайтиб бораман.\nБайкал ёмон об-ҳаво билан кутиб олди\nСафарни бошлашдан олдин, мен ижтимоий тармоқлардаги режаларим ҳақида гапириб бердим ва тезда қувватлаш гуруҳини йиғдим.\nҲамма жойда велосипедчилар бизни йўлда кутиб олишди ва бизни шаҳарга кузатиб қўйишди. Энди ҳамма жойда дўстларим бор.\nАммо Интернетда ҳар ҳил одамлар учрайди, ва менга номаълум шахсдан таҳдидлар кела бошлади.\nУ мени "Москвалик олифта" деб атарди ва йўлдан чекинишимни талаб қилди. Акс ҳолда, у зўрлаш ва ўлдиришга ваъда берар эди. Бир оз вақтга мен Интернетда расмларни жойлаштиришни тўхтатишга мажбур бўлдим, шунда ҳеч ким менинг қаерда эканлигимни кузатолмасди.\nКўп сонли обуначиларга ёрдами билан, мен аноним аккаунт ортида велосипед оламининг Челябинсклик ўзига ҳос бир шахси яширинганлигини билиб олдим. У менга қарши тематик форумларда кампания бошлаган эди.\nБу жуда қўрқинчли эди. Номаълум шаҳс ошкор бўлганидан сўнг, у унинг аккаунти бузилган ва кимдир таҳдидларни унинг номидан ёзган деб ишонтирди. Кейинчалик, биз бу ишларни айнан у қилганини билиб олдик.\nМаҳаллий ОАВ ва Челябинск жамоатчилиги у ҳақида кўп гапиришди. Охир оқибат у жазоланди.\n100 кундаги учрашув\nЙўналишнинг юзинчи куни мен худди ўзимга ўҳшаган якка вилосипедчини учратдим.\nУчрашув эффекти ва манфаатларнинг мос келиши - севгидан қочиб бўлмади!\nЎшандан бери, шу кунгача биз эр ва хотин сифатида бирга саёҳат қилмоқдамиз.\nБиз биргаликда Тожикистонга Афғонистон чегараси бўйлаб пиёда сафарга йўлландик.\nБиз билан Бро эшаги бор эди, менинг оғир рюкзагимни олиб юриш учун маҳаллий қишлоқда сотиб олинган. Оёғимдаги жароҳатдан кейин мен ўзимга оғир эди.\nБир куни кечаси эшакни ҳидига бўрилар олдимизга келишди. Биз эшакнинг даҳшатли қичқириғидан уйғондик. Яхшиям бошимизнинг тепасида ҳар доим қозоннинг қопқоғи бор эди.\nБўрилар жаранглайдиган товушлардан қўрқишади, масалан, вилкани металлаг уйилиши овози. Биз йиртқичларни ҳайдаб юбордик, аммо улар эшакни талашга улгишди.\nМен бир ҳафта давомида бечорани даволашимга тўғри келди. Айрилиш қийин эди. Уни махаллий аҳолига топширдик, улар Брога ғамҳўрлик қилишига ишонтирди.\nҲозир биз Бухорода (Ўзбекистон) қишлашяпмиз, бу ерга Минскдан велосипедда етиб келдик.\nБаҳорда биз Туркиядаги Ликия йўли бўйлаб 509 километр пиёда сафарига бордик.\nВа ҳозирда биз бирга сафар қилмоқдамиз, биз замонавий кўчманчилар оиласи: мен, эрим Валерий Болт ва янги тўрт оёқли дўстларимиз, севимли тойтерьерлар - Болтик ва Волька. Тўрталамиз бўлсак қизиқарлироқ.


Илмдаги холис ният – Imom Buxoriy xalqaro ilmiy-tadqiqot markazi\nHome / МАҚОЛАЛАР / Илмдаги холис ният\nИлмдаги холис ният\n14/03/2019\tМАҚОЛАЛАР 254 кўрилган\nИлм инсонларга дунё ва охиратда энг тўғри йўл кўрсатувчидур. У толиби илмни сахий, жуванмард, камтарин, журъатли, шикастадил, иффатли – ҳар маънода покиза хислатларнинг файзу – барокатларидан баҳраманд бўлиш бахтига эриштиради. Бахиллик – қизғанчиқ, қўрқоқ ва журъатсизлик, манманлик, исрофгарчилик ва ўта иқтисодчи – зиқна бўлиш каби ёмон ахлоқлардан ўзини сақлаб, кишилар кўрганларида суҳбатига ошиқадиган гўзал ҳулқ эгаси бўлиб камол топишига сабаб бўлади. Илм инсонга нима фойда-ю, нима зарар эканини билдиради. Инсон орзу мақсадларига илм орқали етишади.\n«У киши Пайғамбар соллаллоҳу алайҳи васалламнинг: «Ким илм талаб қилиш йўлига юрса, Аллоҳ унга жаннат йўлини осон қилиб қўяди. Фаришталар толиби илмни рози қилиш учун қанотларини тўшайди. Олимнинг ҳаққига осмондаги фаришталар, ердаги мавжудотлар, ҳатто, сувдаги балиқлар хам истиғфор айтади. Олимнинг обиддан фазли худди ойнинг бошқа юлдузлардан фазли ортиқлигига ўхшайди. Олимлар пайғамбарларнинг меросхўрларидир. Пайгамбарлар динорни ҳам, дирҳамни ҳам мерос қолдирмаганлар. Улар илмни мерос қолдирганлар. Ким ўшани олса, улуғ насибани олибди», деганларини эшитдим, деган экан».\nАбу Ҳомид Ғаззолий роҳимаҳумуллоҳ айтади: “Ният, ирода ва қасд қилишлик битта нарсадан иборат бўлиб, илм ва амалдан иборат иккита нарсани ўз ичига олган қалбдаги бир сифат ва ҳолатдир”. Инсон билими билан қадрланади. Ҳазрати Одам алайҳиссаломни фаришталардан ҳам юксак мақомга кўтарган сир илм эди. Қуръонда ўқиш ёзиш қуроли бўлган қалам улуғланади, айнан унга ва у ёзган сатрларга қасам ичилади. Аллоҳнинг қалам билан қасам ичиши, қаламнинг инсон ҳаётидаги ўрни ва қадри жуда ҳам кучли шаклда эканлигини ифодалайди. Ният шариатнинг дастурий талаблари ва диннинг асос қилиб олинадиган қоидаларидан бўлганлиги сабабли Аллоҳ таоло ихлос билан ва ўзининг розилигини истаб қилинган амални қабул қилади. Зеро, Росулуллоҳ соллаллоҳу алайҳи васаллам бизларни ниятнинг шаъни улуғлигидан ва мақсадни бузадиган ва амални йўқка чиқарадиган айбларнинг ихлосга аралашиб кетишидан сақланишлик зарурлиги тўғрисида огоҳлантирди. Алқама ибн Ваққос Лайсийдан ривоят қилинган ҳадисда, у киши айтади: “Мен Умар розияллоҳу анҳудан эшитдим. Умар розияллоҳу анҳу айтади: “Мен Расулуллоҳ соллаллоҳу алайҳи васалламнинг: “Албатта амаллар ниятга боғлиқ бўлади, ким нимани ният қилган бўлса, ўша нарса амалга ошади. Зеро, кимнинг ҳижрати Аллоҳ ва унинг Расули учун бўлса, бас унинг ҳижрати Аллоҳга ва унинг Расулигадур ва кимнинг ҳижрати дунёга етишлик ва хотинга никоҳланиш учун бўлса, унинг ҳижрати ҳижрат қилган нарсасига кўра бўлади”(яъни бу ҳижрат сабабли унга охиратда насиба йўқдир) деб айтаётганларини эшитдим. Имом Нававий айтади: “Уламолар бу ҳадиснинг даражаси улуғлигига, фойдасининг кўплигига ва унинг тўғрилигига ижмо қилишган”. Абдурроҳман ибн Маҳдий айтади: “Китоб ёзмоқчи бўлган киши китобхонга ниятни тўғри қилишликни эслатиш учун ушбу ҳадис билан бошлашлиги зарурдир”. Шунингдек, Имом Бухорий ҳар бир ишни, хусусан ўзининг ҳадис тўпламини ҳам шу ҳадис билан бошлаб, еттита ўринда зикр қилиб ўтган.\nАллоҳ таоло шариатда ибодатлардаги холислик фақатгина ўзи учун бўлишлигини қонун қилиб қўйди. Илм талаб қилишда ниятни чиройли қилмоқлик Аллоҳнинг розичилигини, илмига амал қилишликни, шариатни тирилтиришликни, қалбини ёритишликни, ботинини безатишни, қиёматда Аллоҳга яқин бўлишликни ва ўзининг аҳли учун хозирлаган нарсаси сабабли Аллоҳнинг розичилигига ва улуғ фазлига дучор бўлишликни қасд қилишлик деганидур. Суфён Саврий айтади: “Инсонни ниятидан кўра кўпроқ даволайдиган нарсани топмадим”.\nАбу Юсуф роҳимаҳумуллоҳ шундай деганлар: “Эй одамлар, Аллоҳ таолони илмларингиз билан истангизлар. Зеро, мен қайси мажлисда бўлмасин, камтарликни ният қилсам, албатта уларнинг энг олийси бўлиб қўзғалдим ва агар ўтирган мажлисимда олийликни ният қилсам, жойимдан уятга қолиб қўзғалдим”.\nИлм олишлик ибодатлардан бир ибодат ва Аллоҳга яқин бўлишликдаги бир яқин йўлки, унда ниятни фақат ҳолис Аллоҳ таоло учун қилса унинг амали қабул қилинади, муваффақият топади ва унинг баракаси кўпаяди. Аммо илм билан Аллоҳдан бошқанинг розичилиги қасд қилинса, Аллоҳ у олинган илмни ўчиради ва зоя қилади ва бандаси билан ўртадаги битимни йўқга чиқаради. Кўпинча бу мақсадлар бандадан кетади ва уларга эришолмай, унинг қасд қилган нарсаси пучга чиқади ва сай-ҳаракати зоя кетади.\nИбн Умар розияллоҳу анҳумодан ривоят қилинган ҳадисда Пайғамбаримиз (с.а.в) айтадилар: “Кимки илмни уламоларга мақтаниш, улар билан рақобатлашиш учун ё аҳмоқлар билан баҳслашиш учун ёки одамлар унга эътибор бериши учун талаб қилса, унинг жойи дўзахдадур”. Юқоридаги ҳадис толиби илмга: “Сен илм олиш жарёнида ниятингни ёлғиз Аллоҳ таоло учун йўналтириб, Аллоҳнинг розичилигини талаб қил ва Аллоҳдан савоб умид қил, ҳеч қачон одамларнинг назарида улардан юқори даражада бўламан деган ниятни қилмагин. Китоблар мутоаласи ва илм такрори билан нафсингга уйқуни ҳаром қилиб қанча-қанча кечаларни бедор ўтказдинг. Нима сабабли бундай қилганингни билмайман? Агар ниятинг дунё матоларига етишмоқ, уни молу-мулкларини ўзинга жалб қилишлик, унинг мансаб лавозимларини ҳосил қилмоқлик ва тенгқур тенгдошларга мақтаниш, ман-манлик қилиш бўлса, сенга вайл бўлсин ва яна вайл бўлсин! Агар мақсадинг Набий Саллаллоҳу алайҳи васалламнинг шариъатларини тирилтирмоқ, ахлоқингни тузатмоқ ва нафси амморани синдирмоқ бўлса, сенга жаннат бўлсин ва яна жаннат бўлсин!.” деган ҳукмни чиқаради. Ушбу шеърни айтган одам ҳақиқатни айтгандир:\nЗойиъ бўлувчидир кўзлар Ундан бошқа учун бедор бўлса,\nУндан ўзганинг фироқида кўз ёш тўкмоқлик ботилдир.\nҚуръоншунослик шўъбаси илмий ходими: Баҳриев О.\n Тазкиротус самеъ валмутакаллим. 68 бет


Клостридиал инфекциялар ҳақида - Xasta.uz\nБош саҳифа » Касаллик » Гастроэнтерология » Клостридиал инфекциялар ҳақида\nКлостридиялар кўпинча катталар ва янги туғилган чақалоқларнинг ичакларида яшайдиган бактериялардир. Клостридиялар шунингдек ҳайвонларда, тупроқда ва чириган ўсимликларда яшайди. Ушбу бактериялар ҳаёт учун кислородга муҳтож эмас. Яъни, улар анаэроблардир.\nКлостридияларнинг кўп турлари мавжуд.\nКлостридиал инфекциянинг кўп учрайдиган тури гастроэнтеритдир. (Clostridium perfringens томонидан чақирилган озиқдан заҳарланиш). Одатда касаллик енгил даражада намоён бўлади ва ўзи даволанишсиз ўтиб кетади. Клостридиал инфекциянинг жиддий кечиши нисбатан кам учрайди, аммо ўлимга олиб келиши мумкин.\nКлостридиялар, касаллик турига қараб, турли хил йўллар билан юқади:\nБактериялар озиқ-овқат маҳсулотларида токсинлар ишлаб чиқаради ва у овқат истеъмол қилинганда ботулизмга олиб келиши мумкин.\nБактериялар организмга озиқ-овқат орқали кириб, у ерда кўпайиши ва ичакларда токсинларни вужудга келтириши мумкин, Clostridium perfringens чақиргановқатдан заҳарланишда ҳам шундай бўлади.\nКлостридия споралари — бактерияларнинг нофаол (латент) шакли — танага жароҳатлар орқали кириб, токсинлар ишлаб чиқариши мумкин. Споралар бактерияларни ҳатто қийин экологик шароитларда ҳам омон қолишига имкон беради. Қулай шароитларда ҳар бир спора фаол бактерияга айланади.\nАнтибиотиклардан фойдаланиш ичакда мавжуд бўлган клостридияниўсишини рағбатлантириб, антибиотиклар билан даволаш билан боғлиқ бўлган колитни чақириши мумкин. Clostridium difficile чақирган (псевдомембраноз) колитда шундай бўлади\nКлостридиа жароҳатларга кириб, кўпайиши ва токсинлар ишлаб чиқариши мумкин. Газли гангрена бунга мисол бўлади.\nКлостридиялар ўт пуфаги, йўғон ичак ва аёл жинсий аъзоларига юқиши мумкин. Агар лейкоцитлари кам бўлган одамларда (масалан, лейкемия билан оғриган ёки саратон касаллигига қарши кимётерапия олаётган) клостридия йўғон ичакни зарарласа, бу ҳаёт учун хавфли бўлган нейтропеник энтероколитга олиб келиши мумкин.\nКамдан кам ҳолларда Clostridium sordellii аёлларда репродуктив аъзоларини зарарлаб токсик шок синдромига олиб келиши мумкин. Бундай инфекциялар бола тушиб қолганда, аборт қилиш ёки туғруқдан кейин пайдо бўлиши мумкин.\nClostridium perfringens чақирган овқатдан заҳарланиш\nClostridium perfringens чақирган овқатдан заҳарланиш клостридияси бор овқат (одатда мол гўшти) истеъмол қилгандан кейин пайдо бўлиши мумкин.\nКлостридиялар пишириш ҳароратида омон қоладиган спортлардан ривожланади. Агар споралари бўлган овқат пиширилгандан кейин дарҳол истеъмол қилинмаса, спорадан клостридия чиқади ва овқатда кўпая бошлайди. Агар бундай таом қайта иситилмасдан истеъмол қилинса, танага клостридия киради. Улар ингичка ичакда кўпайишни бошлайдилар ва сувли диарея ва қорин бўшлиғидаги спастик оғриқларни келтириб чиқарадиган токсинлар ишлаб чиқарадилар.\nClostridium perfringens дан заҳарланиши одатда енгил кечади ва 24 соат ичида йўқолади. Бироқ, камдан-кам ҳолларда, айниқса ёш болалар ва қарияларда бу оғир кечади.\nОзиқ-овқат билан заҳарланишни олдини олиш учун истеъмолдан ортган гўштли таомлар зудлик билан совутгичга қўйилиши ва истеъмол қилишдан олдин яхшилаб иситилиши керак.\nClostridium perfringens чақирган овқатдан заҳарланишни даволаш кўп суюқлик ичиш ва дам олишни ўз ичига олади. Антибиотиклар ишлатилмайди.\nОшқозон-ичак ва кичик чаноқ аъзоларининг клостридиал инфекциялари\nКлостридиал бактериялар, одатда Clostridium perfringens, кўпинча бошқа бактериялар (аралаш анаэроб инфекциялар) билан биргаликда ошқозон-ичак тракти инфекциясини келтириб чиқаради.\nКлостридиал инфекциялар ичак ёрилганда ривожланиши мумкин. Клостридиялар шунингдек, ўт пуфаги ва бачадон, фаллопия найчалари ва тухумдонлар каби кичик чаноқ аъзоларини зарарлаши мумкин. Клостридиялар одатда туғруқдан кейин ёки стерил бўлмаган шароитда аборт қилингандан кейин бачадонда ривожланади.\nКлостридиал ошқозон-ичак инфекциялари ва тос аъзоларининг инфекциялари жиддий касаллик хисобланади ва баъзида ўлимга олиб келади. Клостридиялар кўп миқдорда газ ишлаб чиқариб, яллиғланган тўқимада пуфакчалар ҳосил қилади. Кўпинча инфекция майда қон томирларини блоклайди ва зарарланган тўқима нобуд бўлади, натижада газ гангренаси пайдо бўлади.\nАломатлардан оғриқ ва иситма кузатилади. Қорин палпация пайтида оғриқли бўлади. Аёлнинг бачадони инфекцияланганида, қинда бадбўй хидли, қонли оқинди пайдо бўлиши мумкин.\nОшқозон-ичак тракти клостридиал инфекцияси диагностикаси\nОшқозон-ичак тракти ва кичик чаноқ аъзолари клостридиал инфекцияси диагностикаси учун шифокорлар қондан ёки зарарланган тўқимадан намуналар олишади. Ушбу намуналар ўрганилади ва бактериологик тадқиқотлар (флорани аниқлаш учун экишга) ва патогенни аниқлаш учун лабораторияга юборилади. Шифокор клостридия томонидан ишлаб чиқарилган газ борлигини текшириш учун рентген текширувини буюриши мумкин.\nОшқозон-ичак тракти клостридиал инфекцияларини даволаш\nОшқозон-ичак тракти ва кичик чаноқ аъзолари клостридиал инфекцияларини даволаш инфекцияланган ва ўлик тўқималарни олиб ташлаш учун (ўлик қисмларни олиб ташлаш) жарроҳлик амалиётини ўз ичига олади. Антибиотиклар, масалан, пенициллин камида 1 ҳафта давомида буюрилади. Баъзида, агар бирор орган (масалан, бачадон) жиддий зарарланган бўлса, у олиб ташланади. Бундай даволаниш беморнинг ҳаётини сақлаб қолиши мумкин.\nҚон оқимидаги клостридиялар\nКлостридиялар қон оқимига кириб, бактеремияни келтириб чиқариши мумкин. Бактеремияда (сепсис) кўпинча иситма ва оғир аломатлар ( масалан, қон босими пастлаши, сариқлик ва анемия) кузатилади келади. Сепсис клостридия келтириб чиқарадиган инфекциядан сўнг ривожланиши мумкин ва тез орада ўлимга олиб келади.\nTags: гангрена, Клостридиал инфекция, овқатдан заҳарланиш\nАввалги ёзувОилавий аденоматоз полипоз — 40 ёшда ракка айланади\nКейингисиПаралитик ичак тутилиши\nГЕПАТИТ С ХАҚИДА 7 ТА АФСОНА.\nCOVID-19 хақида энг кўп берилаётган саволлар. 2-қисм\nАденомиоз — аёллар касаллиги 0.9k просмотров\nЗарда бўлишдан (жиғилдон қайнаши) қандай қутилиш мумкин 876 просмотров\nЭркакшода – тиббиётда нима дейилади? 402 просмотра\nБуйраклар поликистози — ирсий касаллик. 327 просмотров\nЮмшоқ сўгал – хавфлими? (Тўлиқ маълумот) 319 просмотров\nХомиладорлик вақтида кўнгил айнишини қандай камайтириш мумкин? 307 просмотров\nОлимлар рух (цинк) коронавирус билан курашишда фойдали бўлиши мумкин деб ҳисоблашади. 300 просмотров\nЦистит ёхуд «чахмазак» 287 просмотров\nКоронавирусни шифокорлар қандай даволашяпти? 263 просмотра\nЖигар циррози 258 просмотров


«Барселона» Исроилнинг «Маккаби» жамоасини "янчиб ташлади"\n24 ноябрь, 2017, 13:11\nБаскетбол бўйича Европа лигасининг 9 тур баҳслари ўтказилди.\nИспаниянинг «Барселона» клуби «Палау Блауграна» аренада Исроилнинг «Маккаби ФОХ» жамоасини қабул қилди. Учрашувдан испан жамоаси рақибларини 89:67 ҳисобида мағлубиятга учратди.\nТурнинг марказий учрашуви Германияда «Бамберг» ва «Валенция» жамоалари ўртасида бўлди. Сафарда ўйнашига қарамасдан «Валенция» клуби аъзолари рақибларига жиддий қаршилик кўрсатишди. Бироқ омад «Бамберг»га кулиб боқди ва 83:82 ҳисобида зафар қучди.\nШунингдек, ушбу турда «Жалгирис» (Литва) ва «Анадолу Эфес» (Туркия) учрашувида 91:83 ҳисоби қайд этилган бўлса, «Милан» (Италия) – «Олимпиакос» (Греция)га 85:86, «Срвена Звезда» (Сербия) эса «Баскония» (Испания)га 81:85 ҳисобида енгилди.


Исроил Эрон ядровий дастурига нисбатан кескин чораларни қўллашга чақирди\nИсроил Бош вазири Бенямин Нетаняҳу Эроннинг ядровий дастури кескин ҳаракатларни талаб қилувчи “қизил нуқтага” яқинлашиб қолганини билдирди.\nНетаняҳуга кўра, Эронга нисбатан қўйилган халқаро санкциялар Теҳрон ядровий дастурини тўхтатишда самара бермаяпти.\nЖамоатчилик алоқалари бўйича Америка-Исроил қўмитасида чиқиш қилган Бош вазир Эронга нисбатан ҳарбий ҳаракатларни ўз ичига олган янги санкциялар кераклигини айтди.\nБунга жавобан АҚШ вице-президенти Жо Байден АҚШ ҳукумати Эрон ядровий дастурини тўхтатиш учун қатор чоралар, жумладан, ҳарбий ҳаракатларни ҳам ўрганиб чиқаётганини билдирди.\nДушанба куни Риёд шаҳрида қилган чиқиши чоғида АҚШ Давлат котиби Жон Керри Эрон ядровий дастури муаммоси чексиз вақт ечимсиз қола олмайди, деган фикрни билдирди.\nХалқаро атом энергияси агентлиги раҳбари Юкиа Амано Эронни ўз ядровий дастури юзасидан сўзлашувларни ортиқча чўзиб юбормасликка чақирди.\nҒарб давлатлари Эронни ядровий қурол яратишга уринаётганлигини иддао қилади. Расмий Теҳрон бу иддаоларни инкор қилиб келади.


Ўзбекистон Республикаси Вазирлар Маҳкамаси ҳузуридаги Олий аттестация комиссияси фаолияти бўйича маълумотларни олиш ТАРТИБИ\nРаёсатининг 2018 йил 6 январдаги\n248/2-сон қарорири билан тасдиқланган\n1. “Ўзбекистон Республикаси Вазирлар Маҳкамаси ҳузуридаги Олий аттестация комиссияси (ОАК) фаолияти бўйича маълумотларни олиш тартиби” Ўзбекистон Республикасининг “Давлат ҳокимияти ва бошқаруви органлари фаолиятининг очиқлиги тўғрисида”, “Оммавий ахборот воситалари тўғрисида”, “Жисмоний ва юридик шахсларнинг мурожаатлари тўғрисида”ги қонунлар ва бошқа тегишли норматив-ҳуқуқий ҳужжатлар асосида ишлаб чиқилган.\n2. ОАК фаолияти бўйича маълумотларни олиш Ўзбекистон Республикасининг “Давлат ҳокимияти ва бошқаруви органлари фаолияти-нинг очиқлиги тўғрисида”, “Оммавий ахборот воситалари тўғрисида”, “Жисмоний ва юридик шахсларнинг мурожаатлари тўғрисида”ги қонунлар ва бошқа тегишли норматив-ҳуқуқий ҳужжатлар асосида тартибга солинади.\n3. Мазкур тартиб ўрнатилган тартибда ОАК фаолияти тўғрисидаги ахборотдан фойдаланиши ва ахборот олиш ҳуқуқининг кафолатларини таъминлаш; қабул қилинаётган қарорлар учун масъулиятни ошириш ҳамда белгиланган тартибда ахборотни тарқатиш учун хизмат қилади.\n4. ОАК фаолияти очиқлиги қуйидаги принциплар асосида амалга оширилади: тақдим этиладиган ахборотдан ҳамманинг фойдаланиши мумкинлиги, унинг ўз вақтида берилиши ва ишончлилиги; фаолиятнинг ошкоралиги ва шаффофлиги; фаолият тўғрисидаги ахборотни излаш, олиш ва тарқатиш эркинлиги; фаолият тўғрисида ахборот тақдим этишда фуқароларнинг ўз шаъни ва қадр-қимматини тажовузлардан, ўз шахсий ҳаётига аралашувлардан ҳимоя қилишга бўлган ҳуқуқлари ва қонуний манфаатларига, шунингдек фуқаролар ва юридик шахсларнинг ўз ишчанлик обрўсини ҳимоя қилишга бўлган ҳуқуқларига риоя этиш.\n5. ОАК фаолияти тўғрисидаги ахборотлар жумласига қуйидагилар киради:\nОАКнинг таркибий бўлинмаларининг ҳуқуқий мақомини белгиловчи норматив-ҳуқуқий ҳужжатлар;\nқабул қилинган норматив-ҳуқуқий ҳужжатлар ва бошқа ҳужжатлар, шунингдек уларнинг ижро этилишининг бориши тўғрисидаги маълумотлар;\nқабул қилинган норматив-ҳуқуқий ҳужжатларга ва бошқа ҳужжатларга ўзгартиш ва қўшимчалар киритиш, шунингдек ушбу ҳужжатларни ўз кучини йўқотган деб топиш тўғрисидаги маълумотлар;\nишлаб чиқилаётган норматив-ҳуқуқий ҳужжатларнинг ва бошқа ҳужжатларнинг лойиҳалари тўғрисидаги маълумотлар;\nдавлат дастурлари ҳамда бошқа дастурларнинг амалга оширилиши тўғрисидаги маълумотлар;\nўтказиладиган оммавий тадбирлар (мажлислар, кенгашлар, учрашувлар, матбуот конференциялари, брифинглар, семинарлар, давра суҳбатлари ва бошқалар) тўғрисидаги маълумотлар;\nдавлат ҳокимияти ва бошқарувининг бошқа органлари, жисмоний ва юридик шахслар, шунингдек хорижий ва халқаро ташкилотлар билан ҳамкорлиги тўғрисидаги маълумотлар;\nолий малакали илмий ва илмий-педагог кадрлар аттестацияси ҳолатини ва унинг ривожланиш суръатини тавсифловчи асосий кўрсаткичлар ҳақидаги маълумотлар;\nОАК томонидан ўтказиладиган (ташкил этиладиган) очиқ танловлар (тендерлар) ва кимошди савдолари тўғрисидаги маълумотлар;\nОАК томонидан тузилган мувофиқлаштирувчи органлар тўғрисидаги маълумотлар;\nОАК Раёсати очиқ мажлисларини ўтказиш режалари, шу жумладан мажлисларнинг кун тартиби лойиҳалари, улар ўтказиладиган сана, жой ва вақт, мажлисларда ҳозир бўлиш тартиби;\nқонун ҳужжатларига мувофиқ бошқа маълумотлар ҳам киритилиши мумкин;\nўз фаолияти тўғрисидаги ахборотларни ўз вақтида эълон қилиш.\n6. ОАК фаолияти бўйича фойдаланилиши чеклаб қўйилган ахборотлар қуйидагилардан иборат:\nэксперт кенгашлари фаолияти ва аъзолари фаолияти тўғрисидаги хизмат ҳужжатлари;\nапелляция комиссияси фаолияти ва аъзолари фаолияти тўғрисидаги хизмат ҳужжатлари;\nёпиқ аттестация ишлари ҳамда шунга мувофиқ тегишли тузилмалар фаолияти;\nТартиб-қоида комиссияси фаолияти тўғрисидаги хизмат ҳужжатлари;\nОАК аппарати ички хизмат ҳужжатлари;\nОАК Раёсати фаолияти ва аъзолари фаолияти тўғрисидаги хизмат ҳужжатлари;\nилмий даражалар талабгори ва тасдиқланганларнинг аттестация ишига оид шахсий маълумотлари;\nилмий унвонлар талабгори ва тасдиқланганларнинг аттестация ишига оид шахсий маълумотлари;\nдавлат сири ёки қонун билан қўриқланадиган бошқа сирни ташкил этувчи маълумотлар.\n7. Ахборотдан фойдаланувчи ва унинг ҳуқуқлари ҳамда ОАК раҳбарларининг давлат ҳокимияти ва бошқаруви органлари фаолиятининг очиқлигини таъминлаш соҳасидаги ваколатлари қонун ҳужжатларига мувофиқ амалга оширилади.\n8. ОАК фаолиятининг очиқлигини таъминлаш усуллари қуйидагилардан иборат: ахборотни эълон қилиш (чоп этиш); ахборотни веб-сайтга жойлаштириш ва янгилаб бориш; ахборотни тегишли жойларга жойлаштириш ҳамда янгилаб бориш; ахборотни ахборот-кутубхона ва архив фондлари орқали тақдим этиш; ОАК Раёсати очиқ мажлисларида ахборотдан фойдаланувчиларнинг ҳозир бўлиши учун шароитлар яратиш; сўров асосида уларга ОАК фаолияти тўғрисида оғзаки ва ёзма шаклда (шу жумладан электрон ҳужжат шаклида) ахборот тақдим этиш.\nОАК фаолиятининг очиқлигини таъминлаш қонун ҳужжатларига мувофиқ бошқа усуллар билан ҳам амалга оширилиши мумкин.\n9.Оммавий ахборот воситалари вакилларининг ОАК фаолияти тўғрисидаги ахборотдан фойдаланишини таъминлашда:\nўз фаолиятининг очиқлигини таъминлаш мақсадида оммавий ахборот воситалари вакилларининг ОАК ҳузурида аккредитация қилинишини амалга оширади;\nоммавий ахборот воситаларининг аккредитация қилинган вакилларини ўтказиладиган тадбирлар тўғрисида олдиндан хабардор қилади, уларга ўз касбига доир вазифаларини бажаришда кўмаклашади.\n10. ОАК фаолияти тўғрисида ахборот олишга доир сўров оғзаки ёки ёзма шаклда (шу жумладан электрон ҳужжат шаклида) бўлиши мумкин.\nСўров рўйхатдан ўтказилган кундан эътиборан кўпи билан ўн беш кунлик муддатда кўриб чиқилиши керак. Оммавий ахборот воситасининг ОАК фаолияти тўғрисида ахборот олишга доир, шунингдек мансабдор шахсларнинг интервьюсини ташкил этиш тўғрисидаги сўрови кўпи билан етти кунлик муддатда кўриб чиқилади.\nАгар ахборотдан фойдаланувчининг сўровини кўриб чиқиш ОАК ваколатларига кирмаса, сўров сўралаётган ахборотни тақдим этиш ваколатига киритилган органга рўйхатдан ўтказилган кундан эътиборан уч иш куни ичида юборилади, ахборотдан фойдаланувчи эса бу ҳақда хабардор қилинади.\n11. ОАК фаолиятининг очиқлиги соҳасидаги низолар қонун ҳужжатларида белгиланган тартибда ҳал этилади ҳамда қонун ҳужжатларини бузганликда айбдор шахслар белгиланган тартибда жавобгар бўлади.\nЮклаб олиш: OAK_faoliyat_tartib.pdf


"So‘fiy jang san’ati" китоби, Saparboy Kushkarov\nУшбу монографик асарни биз Ҳақ йўлини излаган улуғ сўфий авлиёларнинг руҳи покларига, азиз устозларимиз Акбар, Инъом бобо, Иброҳим отага, руҳий пиримиз Хўжа Аҳмад Яссавийга, бобокалонларимиз Бурта ботир, Бача ботир ва Зўрмерганларга, ҳамиша ички қувват тимсолини ўзида мужассам этган акамиз Мустанга ва Гулбаҳорга, 75 минг улуғ авлиёлар тупроғида яшаётган халқимизга, унинг мусаффолик ва баркамоллик сари интилишидаги саъй-ҳаракатларига бағишлаймиз.\nУшбу китобни мукаммал китоб ҳолига келтиришда бизга яқиндан ёрдам берган ёзувчи Тўхтамурод Рустамга ўз миннатдорчилигимизни билдирамиз.\nСўфийлик ва сўфий жанг санъати\nСўфийлик ва сўфий ҳақида қисқача сўз\nСўфий жанг санъати нима? У қандай мақсадга хизмат қилади?\nҲужайра — мавҳум фикрлаш даражасидаги руҳий босқичнинг асоси ва баркамоллик тимсоли\nСўфий жанг санъати тизимининг моҳияти, унинг бошқа жанг санъатларидан фарқи ва афзал жиҳатлари\nСўфий жанг санъатида зикр\nЯссавий йўналиши ва сўфий жанг санъати\nСўфий жанг санъати тимсоллари ҳамда жанг санъатига ёндош соҳалар\nСўфий жанг санъати ёзма манбаларда\nСўфий жанг санъати оғзаки манбаларда\nБотирлик, мерганлик, паҳлавонлик ва полвонлик сўфий жанг санъати анъаналарини сақловчи, ривожлантирувчи ва ав лоддан-авлодга ўтказувчи тизимлар сифатида\nЗўрмерганлар авлоди ва сўфий жанг санъати тизими\nХалқ рақс, ўйин-томошалари ва сўфий жанг санъати\nСўфий жанг санъати ва кураш\nЖанг санъатига тайёрловчи болалар ўйинлари\nХитой ва сўфий жанг санъатлари\nСўфий жанг санъатида устознинг ўрни ва аҳамияти\nНима учун устоз лозим?\nСўфий жанг санъатида жангчилик қобилияти\nҲазрати Али томонидан айтилган жанг қилиш асослари ва усуллари\nСўфий жанг санъати билан машғул бўлганларга баъзи бир маслаҳатлар\nСўфий жанг санъати бутунги кунда\nСўфий жанг санъатининг қайта қувватга кириши\nДонишманд сўфийларнинг ҳикмат ва ўгитлари\nСўфий жанг санъати нима?\nУ қандай мақсадга хизмат қилади?\nБаъзи бир дин пешволариХўжа Аҳмад Яссавийни ўз қарашлари ва чиқишлари билан динни бузганликда айблаб, Туркистондан Бухорога келишларини буюришибди. Хўжа Аҳмад Яссавий ўзлари боришни кўнгиллари тусамай, муридларидан бирининг қўлига бир қути тутқизиб, олис сафарга жўнатибдилар. Сафарга чиқишидан олдин унга қутини ҳаргиз очакўрмасликни буюрибдилар.\nБухородагилар Ҳазратни жума куни кутишган экан. Мурид келиб пири ўзидан шу қутини бериб юборганини айтганида, халойиқ: «Бизни писанд қилмабди, уни жазолаш керак!», деган фикрга келибди ва қутини очишибди. Не кўз билан кўришсинки, қути ичида бир шам ёниб турган эмиш. Шам устида эса мавҳум ҳолатда бир парча пахта чўғланмай турганмиш. Халойиқ ҳайратдан лол қолиб, ичига қўрқув тушибди. Шунда Ҳазратнинг муриди қути ичидаги номани олиб ўқибди. Унда: «Нодонликларингни биринчи гал кечираман», деб ёзилган экан.\nСўфий жанг санъати илоҳий илмга асосланган мукаммал инсоннинг жанг тизими бўлиб, ундаги таянч тамойиллар сўфийлик билан чамбарчас боғлиқ. Сўфий бўлмасдан бу тизимга чуқур кириш, унинг сўнгги камолот нуқтасига етиш мумкин эмас.\nСўфий жанг санъати жанг қилишгагина мўлжалланмаган. У моҳиятан фақат баркамоллика эришиш учун хизмат қилади. Жанг дейилганда организмдаги Аллоҳ берган манфий қувват методикасини ривожлантириш назарда тутилади. Чунки организмда манфий қувват билан мусбат қувват даражаси мутаносиб бўлмаса, одам ривожлана олмайди. Одамда фақат ижобий қувват ошиб борса ҳам у Аллоҳнинг яхлит тизимидан чиқиб кетади. Яъни бундай киши маълум қолипдаги тамойиллар доирасида ёки дунёвий илм даражасида чекланиб қолади. Аксинча, салбий тизим ривожланиб кетса, бу одамда шайтоний тамойиллар тантана қилади...


2021-йилнинг биринчи кунида дунёга келган болалар 22 асрда яшайди — Sof.uz\n2021-йилнинг биринчи кунида дунёга келган болалар 22 асрда яшайди\n1.01 16:33 349 Жаҳон\nБМТнинг Болалар жамғармаси ЮНИСЕФ 2021 йилда дунёда болаларнинг туғилиши бўйича прогнозларни эълон қилди.\nУлар тақдим этган статистикага кўра, янги йилнинг 1 январида дунёга келган болакайлар умрининг ўртача давомийлиги 84 ёшни ташкил этади. Янги йилда биринчи бола Тинч океанидаги Фижи архипелагида дунёга келган. Кутилишича, 2021 йилнинг биринчи кунида 371 минг бола туғилади. Уларнинг ярмидан кўпи - Ҳиндистон, Хитой, Нигерия, Покистон, Индонезия, Эфиопия, АҚШ, Миср, Бангладеш ва Конго Демократик Республикасида дунёга келади.\n11:09 1 Ўзбекистон


Янги алифбо лойиҳаси, хусусан Ц ҳарфи...\n22.05.2019 12:51 0 3319\nКуни кеча лотин ёзувига асосланган ўзбек алифбосини ислоҳ қилиш бўйича ишчи гуруҳнинг якуний хулосаси эълон қилинди.\nБу ишчи гуруҳ хулосаси, холос. У ҳали Қонунчилик палатаси томонидан тасдиқланиши керак.\nУшбу хулосага олиб келган муҳокамаларда иштирок этган ва хулосага имзо чеккан инсон сифатида ўз мулоҳазаларимни билдираман.\nТўртта қўш ҳарф масаласи ҳаммага аён, бу борада ортиқча гапириб ўтирмайман.\n«ng» ҳарф бирикмасининг алифбодан чиқариб ташланиши ҳақида шуни айтишим мумкинки, биз бу билан бурун товуши «нг» дан воз кечаётганимиз йўқ. Товуш бор, уни мактабдан ўргатилса, кифоя. Бунда «ўрни келганда битта товуш (сингил, кўнгил), ўрни келганда иккита – н+г ҳарфлари (чангак, унга) сифатида қабул қилинади» деган қоида кифоя. Инглиз тилида бир ҳарфнинг ўрнига қараб бир неча товуш билдиришини эсланг.\n«ng»ни алифбодан ҳарф ўлароқ чиқариб ташланишига сабаб эса қўшҳарфлардан умуман воз кечиш принципидир. Ахир, биз алифбо исоҳотини айнан шу қўшҳарфларга барҳам бериш учун қиляпмиз-ку. Қолаверса, «ng»ни бир ҳарф деб қабул қилиш натижасида бўғин кўчиришда ҳам чалкашликлар кўпайиб кетди ва бу саводхонлик масаласига салбий таъсир кўрсатди.\nЦ ни сақлаб қолиш ва унга лотин графикасида С ҳарфини бериш масаласи жиддий муҳокама бўлди. Ишчи гуруҳнинг биринчи йиғилишида (ректор Шуҳрат Сирожиддинов кабинетидаги йиғилиш) Ц ни сақлаб қолиш ҳақидаги таклифимни Низомиддин Маҳмудов домла қаттиқ қайириб ташладилар. Октябрдаги имло конференциясида С ҳарфини Ж учун олиб, иккита Ж қилиш масаласи кўтарилди, С ни Ц ўрнига олиш яна қаттиқ рад этилди. Айтиш лозимки, ўша конференцияда асосан катта авлод тилшунослар фикри эътиборга олинди.\nКейинчалик матн, таржима, электрон таржима ва матнларни алифбодан алифбога конвертация қилиш билан фаол шуғулланадиган ёш мутахассислар ҳам ишчи гуруҳга жалб қилингач, С ҳарфи Ц ўрнига олинадиган бўлди. Кўриб турганингиздек, бу ўриспарастлик, Россия таъсири деган сиёсий мотивлар эмас, айнан амалиётчи мутахассисларнинг асосли фикрлари ва таклифлари ортидан қабул қилинган қарордир.\nБизнинг миллий талаффуз ва транслитерация қоидаларимиз ҳамда принципларимиз йўқ. Бундай шароитда Ц ни С деб бердик нима-ю, умуман алифбода акс эттирмай, уни S га юклаб қўйдик нима? Бу билан тилимиз миллийлашиб қолмайди. Товушларни сақлаб қолиш, тилимизни асраш учун алифбо эмас, фольклор ва шеваларга кўпроқ мурожаат қилиш ҳамда миллий транслитерация ва талаффуз қоидаларини ишлаб чиқиш масалаларига кўпроқ эътибор берганимиз дуруст.\nС ни Ц ўрнига киритиш кўпроқ техник муаммоларга боғлиқ. Аввало, кириллдан лотинга матнларни автомат ўгиришни осонлаштириш учун шундай қилиняпти. Биз Ц ни қабул қилиб бўлганмиз, тарихий вазият шундай, худди фамилияларимиздаги -ев қўшимчаси каби. Минглаб терминлар, исмлар, жой номлари бор. Уларни ёппасига S орқали бера олмас эканмиз, чалкашликлар кўп бўларкан.\nМасалан, ҳозирги алифбода «ц» га алоҳида ҳарф билан берилмаган. Биз «ц» ни ўрнига қараб «ts» ёки «s» билан ифодалаймиз. Тўғри, «ц» туркий тиллар учун ёт товуш. Аммо тил тараққиёти натижасида бу товуш иштирокидаги интернационал сўзлар, терминлар тилимизга кўп кириб келган. Кўпчилик «ц»ни ҳамма ўринда «s» деб талаффуз этиш ва ёзишни таклиф қиляпти. Лекин шундай атамалар борки, «s» билан ёзилганда омоним бўлиб қолади: цанга – sanga, церий – seriy, цоколь – sokol ва ҳоказо. Бу айнан шундай матнларни кўп ёзадиган мутахассислар, абитуриентлар ва талабалар томонидан маъқулланмаяпти.\nҲозирги ўзгаришлар мавжуд имло қоидаларимизга жиддий таъсир ўтказмаслиги, уларни ағдар-тўнтар қилиб ташламаслиги, шу сабабли саводхонлик масаласига ҳам салбий таъсир қилмаслиги билан ҳам эътиборли.\nБу функционал қарор, сиёсий эмас.\nБор гап шу. Ц ни сиёсийлаштирмаслик керак.\nЭл билган тил билмайдими?!


Осиё Олимпия кенгаши Хитойнинг Санья шаҳрида бўлиб ўтадиган VI Осиё соҳил ўйинлари Ташкилий қўмитаси билан навбатдаги мажлисини видеоанжуман тарзида ўтказди.\nVI Осиё соҳил ўйинлари 2020 йилнинг 28 ноябридан 6 декабргача бўлиб ўтиши керак эди. Бироқ COVID-19 пандемияси сабабли ушбу Ўйинлар 2021 йилнинг 2-10 апрелига кўчирилди.\nУнда иштирок этиш учун Осиё Олимпия кенгашига аъзо 45 та Миллий олимпия қўмиталарининг 3000 нафар спортчиси ва расмий шахслари рўйхатга олинган. Лекин рўйхатга олиш учун белгиланган 31 декабргача бўлган муддатда уларнинг сони 4000 кишига етиши кутилмоқда.\nУшбу мажлисининг кун тартибидаги асосий масала Санья шаҳрига келадиганларнинг соғлиғи ва хавфсизлигига эътибор қаратиш бўлди. Бу карантин тартиблари, тестдан ўтказиш, Ўйинлар шаҳарчасида ижтимоий масофани сақлаш масалаларини қамраб олди.\nVI Осиё соҳил ўйинларида спортнинг 16 тури бўйича 82 та мусобақа ўтказилади. Спортнинг айрим жамоавий мусобақалари Ўйинлар очилиши олдидан – 31 мартдан бошланади.\nСанья шаҳрида яқинда барпо этилган спортчилар шаҳарчаси 4000 спортчи ва расмий шахсларга мўлжалланган.


12 ноябрь куни Ўзбекистонда қандай об-ҳаво кутилмоқда? - Zamin.uz\n16:12 / 11.11.2020\n12 ноябрь куни Ўзбекистонда қандай об-ҳаво кутилмоқда?\nГидрометеорология хизмати маркази эртага, 12 ноябрь куни қандай об-ҳаво кутилаётганини маълум қилди.\nТошкент шаҳрида ҳаво ўзгариб туради, вақти-вақти билан ёмғир ёғади. Шарқий шамол йўналишини ўзгартириб, ғарбдан 7-12 м/с тезликда. Ҳарорат кечаси ва кундузи 8-10 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 0-5 даража, кундузи 3-8 даража илиқ бўлади.\nБухоро ва Навоий вилоятларида ҳаво ўзгариб туради, баъзи жойларда ёмғир ёғади. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 5-10 даража, кундузи 7-12 даража илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, баъзи жойларда ёмғир ёғади. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 5-10 даража, кундузи 8-13 даража илиқ бўлади.\nҚашқадарё вилоятида ҳаво ўзгариб туради, баъзи жойларда ёмғир ёғади. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 5-10 даража, кундузи 8-13 даража илиқ бўлади.\nСурхондарё вилоятида ҳаво ўзгариб туради, баъзи жойларда ёмғир ёғади. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 7-12 даража, кундузи 10-15 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, баъзи жойларда ёмғир ёғади. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 3-8 даража, кундузи 5-10 даража илиқ бўлади.\nРеспубликанинг тоғли ҳудудларида ҳаво ўзгариб туради, вақти-вақти билан ёғингарчилик (ёмғир, қор), тоғ олди ва тоғ ҳудудларнинг баъзи жойларида кучли бўлади. Баъзи жойларга туман тушиши мумкин. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси ва кундузи 0-5 даража илиқ бўлади. «Замин» янгиликларини «Вконтакти»да кузатиб боринг\n27-10-2020, 20:23, Ўзбекистон\n22-10-2020, 15:53, Ўзбекистон\n6 октябрь куни Ўзбекистонда қандай об-ҳаво кутилмоқда?\n5-10-2020, 13:00, Ўзбекистон\n16-09-2020, 21:25, Ўзбекистон\nЎзбекистонда 5 апрель куни қандай об-ҳаво кутилмоқда?\n4-04-2019, 18:23, Ўзбекистон


“ЭЪТИРОФ-2015”! ТАҚДИРЛАШ МАРОСИМИДАН БАТАФСИЛ! 22.12.2015 04:07\n21 декабрь соат 18.00 да «Истиқлол» санъат саройида Маданият ва спорт ишлари вазирлиги, Ёшлар маданият ва санъат маркази ҳамда, қатор ташкилотлар ҳамкорлигида маданият, санъат, спорт, телевидение, радио каби соҳалар бўйича “Эътироф-2015” миллий мукофоти совриндорларини тақдирлаш маросими бўлиб ўтди.\n“Эътироф-2015” миллий мукофотига жорий йилда 23 номинацияда 69 та ўз соҳаларида етакчи бўлган ҳамюртларимиз саралаб олинди. Турли вазирлик, идора ва ташкилот, ижодий жамоалар қошида тузилган Кенгашларнинг тавсиясига кўра, ҳар бир номинация бўйича номзодларнинг тегишли ҳужжатлари Экспертлар кенгашига тақдим этилди. Улардан 23 нафарига 21 декабрь куни ўтказилган тақдирлаш маросимида мазкур мукофот топширилди.\nТақдирлаш маросими режиссёри “Эътироф” мукофоти совриндори Ҳайдарали Қосимов.\nТақдирлаш маросимини бошловчилар Жамшид Умрзоқов ва Нилуфар Сотиболдиева олиб боришди. Дастур Миллий Эстрада оркестри ҳамда Давлат Халқ Академик чолғулари оркестри ижросидаги “Оқ лолалар” мусиқаси билан бошланди.\nСўнг, Ўзбекистонда хизмат кўрсатган артист Рашид Ҳолиқов, ҳамда “Ором” болалар ашула ва рақс ансамбли ижросида “Азиз юртим” қўшиғи янгради.\nМиллий эстрада оркестри ҳамда, Давлат Халқ Академик чолғулари оркестри ижросидаги “Тароналар базми”дан сўнг, Ўзбекистон Халқ артисти Самандар Алимов “Ҳур қиз” операсидан ижро қилди.\nЎзбекистонда хизмат кўрсатган артист Кумуш Раззоқова ва “Ниҳол” мукофоти совриндори Ирода Дилроз ижросидаги “Салом муҳаббат” дуэти янгради.\nСўнг, илк совриндорлар тақдирланди.\n“Йилнинг энг яхши театр актёри” – Феруз Бурхонов\n“Йилнинг энг яхши театр актрисаси” – Шаҳло Темирова\n“Йилнинг энг яхши киноактёри” – Шохрух Насимов (режиссёр ва актёр Ҳилол Насимовнинг ўғли)\n“Йилнинг энг яхши киноактрисаси” – Юлдуз Ражабова (съёмкада бўлганлиги учун кела олмаганлиги айтиб ўтилди)\n“Йилнинг энг яхши ёшлар дастурлари продюсери” – Бахтиёр Сафаров\n“Энг яхши тарихий аёл образи” – Гулбаҳор Йўлдошева (Зулфияхоним образи учун)\nУларга мукофотларни Маданият ва спорт ишлари вазирининг ўринбосари Фотиҳ Жалолов, ҳамда Ўзбекистон Халқ артисти Мирза Азизов топширишди.\n“Йилнинг энг яхши ҳайкалтароши” – Жасвантбек Анназаров\n“Йилнинг энг яхши ҳунарманди” – Жасур Жумаевларга эса, мукофотни Ўзбекистон Халқ рассоми Акмал Нуриддинов топширди.\nСўнг, Ўзбекистонда хизмат кўрсатган артистлар Элмурод Аҳмедов ва Фурқат Ашуралиевлар ижросида “Шўхи париваш” қўшиғи янгради.\nДастурни Ўзбекистон Халқ артистлари Абдуҳошим Исмоилов, Абдулаҳад Абдурашидов, Ўзбекистонда хизмат кўрсатган артист Абдураҳмон Холтожиевлар ижросида “Ҳайронаман” мусиқаси давом эттирди.\nЎзбекистон Халқ артисти Зулайҳо Бойхонова “Шайдоман” қўшиғини куйлади.\nНавбатдаги номинациялар совриндорлари тақдирланди.\n“Энг яхши радио бошловчи” – Иброҳим Аҳмедов (“Гранд” радиоси) бўлди.\n“Энг яхши телерадиожурналисти”– Жамшид Умрзоқовга мукофотни Ўзбекистон Халқ артисти, сухандон Абдумўмин Ўтбосаров топширди.\nТақдирлаш маросимининг мусиқий қисми давом этиб, Ўзбекистонда хизмат кўрсатган артист Севара Назархон “Сени деб” қўшиғини куйлади.\nСўнг, хонанда Шохруххон ижросида “Юлдузлар” қўшиғи янгради.\n“Ниҳол” ва “Эътироф” мукофотлари совриндори Улуғбек Раҳматуллаев,\nҳамда “Шуҳрат” медали соҳибаси Шахзода “Рашк”дуэтини куйлашди.\nСўнг, хонанда Акбар Атамуҳамедов ижросида “Шошиламан” қўшиғи янгради.\nСпорт йўналиши бўйича мукофотларни Маданият ва спорт ишлари вазирининг Спорт ишлари бўйича 1-ўринбосари Мурод Бакиевич Алиев топширди.\n“Йилнинг энг яхши спортчиси” – Дмитрий Шокин\n“Йилнинг энг яхши спорт мураббийи”– Жалол Юсупов\n“Спорт маликаси” – Диёра Келдиёрова\n“Йил параолимпиячиси” – Ҳусниддин Норбеков\nСўнг, Ўзбекистонда хизмат кўрсатган артист Райҳон “Парвоз этай” қўшиғини куйлади.\n“Ниҳол” мукофоти совриндори Манзура ижросида “Сени севдим” қўшиғи янгради.\nХонанда Ботир Қодиров эса, “Севдим деб сени” қўшиғини куйлади.\nСўнг, Муниса Ризаева “Ёнар” қўшиғини ижро этди.\nХонанда, актёр ва режиссёр Жаҳонгир Позилжонов ижросида “Ўзбекистон” қўшиғи янгради.\n“Эътибор” йўналишида –Нуриддин Ҳамроқулов миллий мукофотга муносиб деб топилди ва мукофотни ўғли Ойбек Ҳамроқулов қабул қилиб олди. Бу йўналишда мукофотни Ўзбекистон Халқ шоири Сирожиддин Саййид ва Ўзбекистон Халқ артисти Муножот Йўлчиева топширишди.\nМусиқий дастур давом этиб, Ўзбекистонда хизмат кўрсатган артист Алишер Файз “Рашк қиласанми?” қўшиғини куйлади.\nСўнг, Ўзбекистонда хизмат кўрсатган артист Зиёда “Хаёлим” қўшиғини куйлади.\nХонанда Баҳром Назаров ижросида “Пари-пари” қўшиғи янгради.\nСўнг, хонанда Жасур Умиров “Гўзалсан” қўшиғини куйлади.\n“Санъатдаги хизматлари учун” мукофотини топширишга Ўзбекистон ва Қорақалпоғистон Халқ артисти Озодбек Назарбеков таклиф этилди.\n“Санъатдаги хизматлари учун” мукофотига, марҳум санъаткор Нуриддин Ҳайдаров муносиб топилиб, мукофот унинг ўғли Ҳожиакбар Ҳайдаровга топширилди.\nЎзбекистон ва Қорақалпоғистон Халқ артисти Озодбек Назарбеков марҳум устоз санъаткор Нуриддин Ҳайдаров ҳақида самимий фикрларини баён этиб ўтди. Сўнг, Ҳожиакбар Ҳайдаров отаси репертуаридан “Юр муҳаббат, кетдик бу ердан” қўшиғини ижро этди.\nНавбатдаги совриндорларни тақдирлаш учун саҳнага Маданият ва спорт ишлари вазири ўринбосари, “Ўзбекнаво” эстрада бирлашмаси Бош директори Фарҳод Ўктамович Жўраев, ҳамда Ўзбекистон Халқ артисти Гулсанам Мамазоитова, Ўзбекистонда хизмат кўрсатган артист Кумуш Раззоқова таклиф этилдилар.\n“Йилнинг энг яхши бастакори” – Ойдин Абдуллаева бўлди ва унга мукофотни, Маданият ва спорт ишлари вазири ўринбосари, “Ўзбекнаво” эстрада бирлашмаси Бош директори Фарҳод Ўктамович Жўраев топширди.\n“Йилнинг энг яхши балетмейстери”- Чаросой Жўрабоевага мукофотни Ўзбекистонда хизмат кўрсатган артист Кумуш Раззоқова топширди.\n“Йилнинг энг яхши рақс ижрочиси” – Дилором Мадраҳимовага мукофотни Ўзбекистон Халқ артисти Гулсанам Мамазоитова топширди.\n“Энг яхши опера хонандаси” – Ширин Маматовага мукофотни “Ўзбекнаво” эстрада бирлашмаси Бош директори Фарҳод Ўктамович Жўраев топширди.\nТақдирлаш давом этиб,\n“Йилнинг энг яхши гуруҳи, ансамбли, оркестри” – Ойбек ва Нигора, деб топилди.\n“Йилнинг энг яхши эркак эстрада хонандаси” – Абдурашид Йўлдошевга мукофотни Ўзбекистон Халқ артисти Гулсанам Мамазоитова топширди.\n“Йилнинг энг яхши аёл эстрада хонандаси” – Малика Эгамбердиева бўлди ва унга мукофотни Ўзбекистонда хизмат кўрсатган артист Кумуш Раззоқова топширди.\nТақдирлаш маросимининг якунловчи мусиқий блогини Ўзбекистон Халқ артисти Гулсанам Мамазоитова “Ёримга” қўшиғини куйлаб, давом эттирди.\nСўнг, Ўзбекистон ва Қорақалпоғистон Халқ артисти Озодбек Назарбеков янги “Кетаман дер” қўшиғини куйлади. (Бу қўшиқ 28 декабрь куни премьера бўлади!)\nТақдирлаш маросими якунида, Озодбек Назарбеков,\nГулсанам Мамазоитова ҳамда,\nбошқа санъаткорлар ижросида “Ватан учун” қўшиғи янгради.\nМазкур мукофотга муносиб деб, топилган ҳамюртларимиз келгусида фидоийлик билан меҳнат қилиб, ўз соҳалари ривожига муносиб ҳиссаларини қўшишда давом этадилар, деган фикрдамиз.\nМаданият, санъат, бадиий ижод, журналистика ва спорт соҳаларида фаолият юритаётган, мазкур соҳаларнинг ривожига ўз ҳиссаларини қўшиб келаётган барча ҳамюртларимизни ҳар бирининг меҳнатлари, саъй-ҳаракатлари ҳамиша, эътирофга лойиқ, деб ўйлаймиз.\nФотолар учун фотограф Муҳаммадали Юнусбоевга миннатдорчилик билдирамиз


Ўзбекистон инвестиция жалб қилиш бўйича Марказий Осиёда етакчи бўлди | Qalampir.uz\nЎзбекистон инвестиция жалб қилиш бўйича Марказий Осиёда етакчи бўлди\nЖамият\t10 Июль 17:59 6270\nЖаҳон банки глобал иқтисодиёт 2020 йилда 3,5 фоизга тушиб кетганидан кейин 2021 йилда 5,6 фоизга кўтарилишини башорат қилмоқда. Марказий Осиё (МО) мамлакатларида эса ўсиш йилига 3,7 фоиз бўлиши айтилмоқда. Энг йирик иқтисодий ўсиш Ўзбекистон (+4,8 фоиз) ва Тожикистонда (+5,3 фоиз) бўлиши кутилмоқда. Ўз навбатида, ўсиш Қозоғистонда 3,2 фоизни, Қирғизистонда эса 3,8 фоизни ташкил этиши мумкин.\nУмуман олганда, халқаро институционал компаниялар мутахассислари инвестицияларни жалб қилиш Марказий Осиёдаги инқироздан кейин иқтисодиётни тиклашнинг асосий омили эканини таъкидламоқда. Шундай қилиб, инвестицион жозибадорлик мамлакатлар ривожланишида асосий роль ўйнайди.\nFinprom.kz томонидан тузилган шарҳдан кўриниб турибдики, бугунги кунда Марказий Осиё мамлакатлари хорижий инвестициялар учун жозибадор. Қуйидаги ижобий омилларни қайд этиш мумкин:\n• фойдали қазилмалар;\n• савдо-сотиқдан ташқари соҳалар учун янги бозорлар;\n• макроиқтисодий барқарорлик;\n• йирик ички бозор;\n• арзон иш кучи;\n• иқтисодиёт тармоқларининг юқори ўсиш салоҳияти;\n• ишбилармонлик муҳитини яхшилаш.\n2019 йилги коронавирус туфайли юзага келган инқирозгача тўғридан-тўғри хорижий инвестициялар (ТХИ) оқими барча МО мамлакатларида ижобий динамика кўрсатди ва ўсиш суръатлари умуман дунёга қараганда юқори бўлди. Шундай қилиб, 2019 йилда МО мамлакатларига қилинган ТХИнинг умумий ҳажми қарийб 10 фоизга ошиб, 32,2 миллиард АҚШ долларини ташкил этганди. Қайд этиш керакки, ушбу даврда тўғридан-тўғри инвестицияларнинг оқими бутун дунёда атиги 3 фоизга ошди. 2020 йилда эса коронавирус туфайли вужудга келган иқтисодий муҳит сабаб МОга қилинган ТХИнинг ҳажми сезиларли камайиб, 20,7 миллиард АҚШ долларига тенг бўлди.\nБугунги кунда МО мамлакатлари бир-бири билан фаол рақобатлашмоқда. Бу эса инвестицион муҳитни яхшилаб, минтақа обрўсига ижобий таъсир кўрсатмоқда. Сўнгги йилларда Ўзбекистон жуда юқори натижаларни кўрсатмоқда. Шундай қилиб, 2019 йилги коронавирус туфайли юзага келган инқирозгача хорижий инвестициялар оқимининг ўсиши бўйича Ўзбекистон етакчига айланди. Бир йил давомида ташқи инвестициялар ҳажми бирданига 2,3 баравар ошиб, 4,2 миллиард АҚШ долларини ташкил этди. Нефтни қайта ишлаш, нефть қазиб олиш ва кимё саноати Ўзбекистонга сармоядорларни жалб қилмоқда. Энг катта қизиқишни Хитой, Германия, АҚШ, Россия давлатлари билдирган.\nШу билан бирга, Қозоғистонда 2019 йилда хорижий инвестицияларнинг кириб келиши 2018 йилга нисбатан ўзгармади, гарчи мамлакат жалб қилинган инвестицияларнинг умумий ҳажми бўйича минтақада етакчи бўлиб қолмоқда. Қирғизистон ва Тожикистонда ўсиш мос равишда 26,4 ва 1,4 фоизни ташкил этди.\nЎзбекистонда хорижий инвестициялар оқимининг кўпайишига ёрдам берадиган қулай инвестиция муҳитини янада шакллантириш ва инвестиция жозибадорлигини ошириш бўйича мисли кўрилмаган чора-тадбирлар амалга оширилмоқда. Ушбу чора-тадбирлар мамлакатни “Doing business” — бизнес юритиш қулайлиги халқаро рейтингидаги мавқеини яхшилашга имкон берди: 2020 йилда Ўзбекистон 7 поғонага кўтарилиб, 69-ўринни эгаллади, бу минтақадаги энг яхши кўрсаткичлардан биридир.\nРейтингда қайд этилишича, Ўзбекистон камида тўртта асосий кўрсаткични яхшилаш борасида катта ютуқларга эришган. Шундай қилиб, мамлакат акциядорларнинг ҳуқуқларини ва уларнинг йирик корпоратив қарорлар қабул қилишдаги ролини ошириш, мулк тузилмаларини аниқлаштириш ва корпоратив шаффофликни ошириш орқали озчилик инвесторларни ҳимоя қилишни кучайтирди. Шунингдек, Ўзбекистон солиқларни тўлашни соддалаштирди ва хатарларга асосланган текширувларни жорий этиш ва импорт ҳужжатлари талабларини соддалаштириш орқали трансчегаравий савдони рағбатлантирди.\nАйни пайтда Қозоғистон рейтингда 28-ўриндан 25-ўринга кўтарилиб олди — бу минтақадаги энг яхши натижа, гарчи мамлакат ривожланиш тезлиги ва инвестицияларни жалб қилиш бўйича Ўзбекистондан ортда бўлса ҳам.\nМО мамлакатлари инвестицион жозибадорлигининг яна бир тасдиғи — пандемия ва инқироз даврида тўпланган инвестицияларнинг ўсиши. Шундай қилиб, 2021 йил 1 январь ҳолатига уларнинг миқдори 6,7 фоизга ошди. Ялпи хорижий инвестициялар тушумида бўлгани каби, тўпланган хорижий инвестицияларнинг энг катта ўсиши Ўзбекистонда кузатилмоқда (+29,8 фоиз). Қозоғистонда ўсиш атиги 3,6 фоизни, Тожикистонда эса 1,6 фоизни ташкил этди.\n31 Июль 13:36 45711\n31 Июль 18:28 25903\n02 Август 13:59 18802\n31 Июль 12:18 17242\n01 Август 21:20 15984


Қайд этиш керакки, минерал пахта толали материал бўлиб, уни ишлаб чиқаришда табиий хомашё, жумладан, кварц ишлатилади. Лекин бу болалигимиздан аччиқ хотира бўлиб қолган терини қичиштирувчи «шиша-пахта» эмас. У қўл текканда уваланиб кетмайди, аллергия бермайди, терида нохуш таъсир қолдирмайди ва реакция чақирмайди.\nМинерал пахта иссиқлик ва шовқин изоляцияси муаммосини тез ва узоқ муддатга ҳал этибгина қолмай, электр энергияси ва табиий газ харажатларида узоқ йиллар давомида иқтисод қилиш имконини беради. Оддийгина қилиб айтганда, энг аввало энергия, иссиқлик йўқотиш фоизлари кескин камаяди. Айни шу тежамкорликдан газ, иссиқ сув қувурлари, хонадонлардаги дудбурон тармоқларида фойдаланиш мақсадга мувофиқ.\nУшбу қурилиш материалини ўрнатиш осон ва алоҳида малака ёки мосламаларни талаб қилмайди. Айнан шу жиҳатлари билан уста қурувчиларнинг эътирофига ҳам сазовор бўлиб улгурган.


Хитойда COVID-19га қарши қўлланилган вакцина 900 миллион дозадан ошди\nХитой орбитал станция қуриш учун илк бошқариладиган космик кемани учирди\n23 Февраль 10:58\n«Фискал сиёсатнинг контрциклик хусусиятини ошириш режалаштирилган. Бунинг доирасида Ҳукумат Миллий банк билан биргаликда 2022 йилдан бошлаб бюджетнинг янги қоидаларини жорий этилишини таъминлайди, бу эса фискал интизомни ва иқтисодиётнинг ташқи ўзгаришларга мойиллигини оширади. Миллий банк молиявий барқарорлик ва молия секторини ривожлантиришга кўмаклашади. Давлат раҳбарининг топшириғига биноан 2022 йилдан бошлаб миллий савдо тизими билан янада интеграциялашган ҳолда ижтимоий ҳамённи жорий этиш режалаштирилган», - деди Ерболат Досаев.\nУнинг айтишича, миллий тўлов тизимини яратиш ва тезкор тўлов тизимларини ривожлантириш орқали банклараро тўлов карталари тизимини ташкил этиш бўйича ишлар давом эттирилади. Бу аҳоли ва бизнес учун транзакция харажатларини камайтиришга, молиявий хизматларнинг мавжудлигини оширишга ва молия бозорида рақобатни кенгайтиришга имкон беради.\n2 ҚР Президенти Ислом ҳамкорлик ташкилоти фан ва технологиялар саммитида нутқ сўзлади\n3 Коронавирусга қарши Қозоғистон вакцинаси қачон экспорт қилиниши маълум бўлди\n4 Қозоғистонда Исроил тиббий лабораторияси ишга туширилади\n5 Алматидаги қурилиш майдонида ўзбекистонлик 30 нафар меҳнат мигранти ҳибсга олинди\nМиллий жамғарманинг валюта активлари 58,5 миллиард долларга етди\nМиллий банк 2021 йилда Қозоғистоннинг иқтисодий ўсишини 3,6-3,9 фоиз даражасида кутмоқда


Америкалик сенаторлар гуруҳи 17 январда АҚШ давлат котиби Рекс Тиллерсоннинг номига “Америка душманларига санкциялар ёрдамида курашиш тўғрисида”ги қонунни амалга ошириш доирасида махсус маърузани тайёрлашда Россия бош прокурори Юрий Чайка ва тадбиркор Алишер Усмоновга эътибор қаратиш таклифи билдирилган мактуб йўллашган.\n“Биз Россия президенти Владимир Путинга яқин одамлар қаторидан бўлган, Россия ва дунё матбуотидаги хабарларга ҳамда коррупцияга қарши терговлар олиб борувчилар баёнотларига кўра, кўплаб коррупция ҳолатларига аралашган шахсларга эътиборингизни қаратмоқчимиз. Улар тузган баъзи битимлар АҚШ фуқаролари ва компанияларига таъсир қилган, бу эса хорижий коррупцияга қарши қонуннинг бузилиши мумкинлигидан дарак беради”, дейилган мактубда.\nУшбу мактубни сенаторлар Марко Рубио, Линдси Грэм, Рожер Уикер ва Кори Гарднер имзолашган. Мактуб матни Уикер сайтида жойлаштирилган.\nСенаторларнинг таъкидлашича, Чайка ва Усмонов Россия раҳбарияти билан боғланган ва шу сабабли номлари давлат департаменти тайёрлаётган санкциялар ҳақидаги маърузага киритилиши керак.\n“Сиз Россия расмий шахслари ва олигархлари томондан амалга оширилаётган коррупция ҳолатлари ҳақидаги барча хабарларни синчков ўрганасиз, деб ишонамиз”, деб айтилган мактубда.\nАҚШ конгресси 2017 йилда “Америка душманларига санкциялар ёрдамида курашиш тўғрисида”ги қонунни қабул қилган. Қонунга кўра, АҚШ давлат котиби, молия вазири ва миллий разведка директори 2018 йил январи охиригача конгрессга Россия раҳбарияти билан яқин алоқаларга эга шахслар рўйхатини тақдим қилишлари ва бу шахсларга санкциялар киритиш мумкинлигига баҳо беришлари керак.\n18:33 / 22.01.2022\nАлишер Усмоновга алоқадор компаниянинг «Капиталбанк»даги улуши 25 фоизга етди


Куни-кеча Хоразм вилояти Боғот тумани фуқаролик ишлари суди журналистнинг ишга қайта тикланиш, ўзини ноҳақ ишдан бўшатгани учун “Янгиариқ овози” газетаси бош муҳарриридан маънавий зарар учун 1 миллион сўм ундириш тўғрисидаги даъво аризасини кўриб чиқишни бошлади.\nШу ўринда эслатиб ўтамиз, аввалроқ журналистнинг турмуш ўртоғи М.Худойберганов ҳам ўзининг ноқонуний ишдан бўшатилгани даъвоси билан аризасини суд қониқтирмаган эди.\nМаълумотларга кўра, куни-кеча бошланган янги суд жараёнида эса Ш.Оллоназаров хотинининг даъво аризаси ноҳақ рад этилганини эътироф этиб, ўз иши бошқа судья томонидан кўриб чиқилишини сўраган. Бироқ бу талаб қондирилмаган. Баъзи сабабларга кўра суднинг навбатдаги мажлиси бир ҳафтадан сўнг ўтказилиши белгиланган.\nМ.Худойберганованинг сўзларига қараганда, эри Ш.Оллоназаров мансабдор шифокорларни танқид қилган. Шундан сўнг ўзи ишлаётган туғруқхона раҳбарлари унга тазйиқ ўтказишни бошлаган ва ишдан бўшатиб юборган. Суд эса қалбаки ҳужжатларга таяниб, ишни туғруқхона мудираси фойдасига ҳал қилган.\nШ.Оллоназаров ўзининг ва хотинининг даъво аризаларида жуда кўплаб далил-исботлар келтирилгани, бироқ суд ходимлари улар билан танишиб чиқишни эп кўрмаётганини маълум қилди. Унинг айтишича, суддаги қонунбузарликлар ҳақида турли идораларга қилинган шикоятлар натижа бермаётир.\nМустақил журналист Бобомурод Абдуллаевнинг фикрича, Ўзбекистонда судлар эркин ва мустақил эмаслиги Ш.Оллоназаров ишини кўриб чиқиш жараёнида очиқ-ойдин кўриниб қолган.\nШ.Оллоназаров даъвоси бўйича ўтказилган суд йиғинида иштирок этган ҳуқуқшунос Бахтиёр Шоҳназаровнинг таъкидлашича, журналистнинг ўз ишини кўриб чиқувчи судьяни рад этиш талаби қондирилмагани юзасидан юқори инстанцияга мурожаат қилиниши мумкин. Бироқ даъвогар томон суднинг янада чўзилиб кетишидан манфаатдор бўлмагани учун ишни мазкур судья кўришига розилик билдирган.\nШ.Оллоназаров билан яхши таниш журналистларнинг сўзларига қараганда, айни пайтда журналистнинг оиласи оғир иқтисодий аҳволга тушиб қолган. Ҳозирги кунда оила боқувчилари ишсиз, фарзандларга эса мактабда таъна-дашномлар ёғдирилмоқда.


11:00 / 27.08.2020 1486 pdf Ўқиш режими + -\nКўплаб илмий тадқиқотлар ўз хулосасида киши шахсий гигиена қоидаларига, умумий шахсий тозаликка қатъий амал қилиши лозимлигини таъкидлайди. Инсоннинг қўлида юзлаб турдаги зарарли бактериялар мавжуд бўлса, терисида миллиардлаб бактериялар бор. Шунинг учун ҳам шифокорлар одамларга қўлларини бир-икки дақиқа давомида ювиб туришни тавсия қилишади. Киши мана шундай қилса қўлларидаги зарарли бактерияларнинг 99 фоизидан ҳам кўпроғидан қутулишини айтадилар. Одатда инсон қўли билан турли нарсаларни ушлайди. Зарарли, кўплаб касалликлар келиб чиқишига сабаб бўладиган бактериялар ана шу ушлаш натижасида қўлга илашади. Қўлларни тез-тез ювиб туриш эса улардан халос бўлишга сабаб бўлади.\nДинимизда намоз ўқишдан олдин таҳорат олишга буюрилган. Бир кунда беш марта қўлларини ювадиган инсоннинг қўлларида бактериялар қолмайди. Қуръони Каримда қўлларни ювишга буюрилган. Аллоҳ таоло шундай деб марҳамат қилган: «Эй, иймон келтирганлар! Намозга турмоқчи бўлсаларингиз, юзларингизни ва қўлларингизни чиғаноқлари ила ювинглар. Бошларингизга масҳ тортинглар. Ва оёқларингизни тўпиқлари ила ювинглар» (Моида сураси, 6-оят).\nОятда бошга масҳ тортишга ҳам амр бўлмоқда. Бошга масҳ тортиш орқали ҳам ана шундай бактериялардан халос бўлинади. Пайғамбаримиз соллаллоҳу алайҳи васаллам таҳорат асносида оғиз ва бурунни ювишни ҳам таъкидлаганлар.\n«Набий соллаллоҳу алайҳи васаллам айтадилар: «Агар бирортангиз таҳорат олса, бурнини сув билан ювсин ва қоқиб ташласин».\nЛақийт ибн Сабура розияллоҳу анҳу айтадилар:\n«Набий соллаллоҳу алайҳи васаллам: «Агар таҳорат қилсанг, оғизни чайгин» деганлар.\nИмом Абу Довуд ривоятлари.\nТозалик борасидаги тадқиқотларда шундай дейилади: «Тана аъзоларини Ислом динида кўрсатилган таҳорат кўринишида ювадиганлар оғиз ва бурунларидаги зарарли бактериялардан ҳам тўлиқ қутуладилар».\nБугунги кунда кенг тарқалган коронавирус ҳам кўзга кўринмас, майда вирусдир. Мутахассислар кишилар қўлларини тез-тез ювиб туришга ундамоқдалар. Агар таҳоратни шариатимизда кўрсатилганидек чиройли қилиб оладиган бўлсак, Аллоҳ таолонинг фазли билан турли касалликларга сабаб бўладиган зарарли бактерия ва вируслардан халос бўламиз.\nДинимиздаги ҳар бир ибодатнинг кўплаб фойдалари, ҳикматлари бор. Агар биз таҳоратни ибодатга тайёргарлик нияти билан қиладиган бўлсак, ҳам савобга эришамиз, ҳам вируслардан халос бўламиз.\nАллоҳ таоло барчамизни турли касалликлардан, жумладан, коронавирус балосидан асрасин! Ушбу вирусни юртимиздан, халқимиз бошидан тезроқ кўтарсин!\nАбдуддоим Каҳел суҳбати ва интернет маълумотлари асосида Нозимжон Ҳошимжон тайёрлади.\n13:08 / 26.08.2020 1924\n13:00 / 27.08.2020 2073\nШуни ёдда тутингки, атрофингиз ёки маҳаллангизда бирор мухтож оч ҳолида ухламасин . Коронавирус ўта хатарли бир беморликдир. Соғлиқни сақлаш мутахассислари ва давоми...\n2739 20:33 / 27.03.2020


ОАВ: Саудия Арабистони подшоҳининг Анқарага ташрифи учун меҳмонхона банд этилиб, 500та люкс автомобиль ижарага олинди\n17:31 / 11.04.2016\nСаудия Арабистони подшоҳи Салмон бин Абдул Азиз Ал Сауд Туркияга ташриф буюриши муносабати билан унинг маъмурияти 500та люкс автомобилларни ижарага олди ва пойтахтдаги энг замонавий меҳмонхонани тўлиқ банд этди. HuberTurk телеканали хабарига кўра, меҳмонхонанинг автотураргоҳи подшоҳнинг бундай ҳажмли кортежи учун кичиклик қилди.\nАл Сауд хорижга ташрифларида хавфсизлик шароитларини таъминлаш, шунингдек, ўз қудратини намойиш этиш мақсадида "катта оёқ ташлаши", яъни сафарни ҳашаматли даражада ўтказиши билан маълум.\nАнқаранинг обрўли туманида президент қароргоҳига яқин жойлашган беш юлдузли меҳмонхона бир неча кун давомида фақат қирол ва унинг мулозимларига хизмат кўрсатади. Меҳмонхонадаги барча юзлаб номерлар сотиб олинган. Махсус рухсатнома асосида кириш тизими ташкил этилган.\nСаудия Арабистони раҳбари учун Туркияга бир неча юк машиналарида озиқ-овқат маҳсулотлари, чойшаблар ва ҳатто гигиена воситалари келтирилган.\nҚиролнинг ўзи меҳмонхонанинг энг яхши номерли алоҳида қаватда истиқомат қилади. Маълум бўлишича, унга ўзининг мулозимлари хизмат кўрсатади.\nШаҳарда ҳаракатланиш, учрашувлар ташкил этиш учун Ал Сауднинг маъмурияти ўзи олиб келган транспортлардан ташқари Туркияда 500 дона атрофида люкс синфидаги машиналарни ижарага олган. Анқарада ҳукумат автомобиллари ва микроавтобуслари етарли миқдорда бўлмагани сабабли қўшимча машиналар Истанбул, Анталия ва бошқа йирик шаҳарлардан етказилди. Қиролнинг барча транспорти меҳмонхонанинг кўп қаватли автотураргоҳларга сиғмай қолди. Унинг атрофида икки қаторли сафда 200 метрга чўзилган масофада қора рангли автомобиллар тизилди.\nТуркия ўтган йилнинг ноябрь ойида ҳам G20 саммитида қатнашиш учун Анталияга келган Ал Саудни қабул қилган эди. Ўшанда Саудия делегацияси таркибида минг нафар атрофида одам Туркияга келган. Қиролнинг ташрифига икки ой олдин тайёргарлик кўрила бошланган. Қирол ва унинг мулозимлари учун 550та номерли “Мардан Палас” меҳмонхонаси тўлиқ сотиб олинган.\nАр Риёддан Анталияга озиқ-овқат маҳсулотлари, идиш-товоқ, чойшаб ва қирол оиласи фойдаланишга кўниккан бошқа барча нарсалар юкланган 16та юк машинаси келтирилган. Шунингдек, Туркиянинг курорт шаҳрига Ал Сауднинг европалик ишлаб чиқарувчи томонидан махсус буюртма асосида ясалган 65та машинаси олиб келинганди.


Талабалар харажатларининг бир қисми бюджетдан қопланади - 02.11.2021, Sputnik Ўзбекистон\nТалабалар харажатларининг бир қисми бюджетдан қопланади\nКелгуси йилги давлат бюджетида асосий эътибор ижтимоий соҳага, жумладан таълим ва тиббиёт соҳаларига қаратилади. 02.11.2021, Sputnik Ўзбекистон\nТОШКЕНТ, 2 ноя - Sputnik. Келгуси йилги давлат бюджетига 80 минг нафар талабалар харажатларининг бир қисмини қоплаш ҳам киритилди. Бу ҳақида Шавкат Мирзиёев иштирокида бўлиб ўтган мажлисда маълум бўлди. Хусусан, президент 2022 йилги давлат бюджетида таълим ва тиббиёт тизими учун назарда тутилган 58 триллион сўм устига яна 12 триллион сўм қўшимча маблағ ажратиш таклифини билдирди. Ушбу маблағлардан ҳудудларда 1 600 та болалар боғчаси ташкил этиш, Миллий таълим дастури доирасида 40 та янги мактаб қуриш ва 235 тасини таъмирлаш режалаштирилган. Шунингдек, ҳудудларда юқори технологик тиббий хизматларни жорий этиш учун 8 триллион сўм ажратиладию Ундан 1 триллион сўми - онкогематология, эндокринология, буйрак ва жигарни кўчириш каби дастурларга йўналтирилади. 2022 йилда коронавирусга қарши эмланганлар сонини 17 миллион нафарга етказилади.\nшавкат мирзиёев, президент, талабалар, бюджет\nКелгуси йилги давлат бюджетида асосий эътибор ижтимоий соҳага, жумладан таълим ва тиббиёт соҳаларига қаратилади.\nТОШКЕНТ, 2 ноя - Sputnik. Келгуси йилги давлат бюджетига 80 минг нафар талабалар харажатларининг бир қисмини қоплаш ҳам киритилди. Бу ҳақида Шавкат Мирзиёев иштирокида бўлиб ўтган мажлисда маълум бўлди.\nХусусан, президент 2022 йилги давлат бюджетида таълим ва тиббиёт тизими учун назарда тутилган 58 триллион сўм устига яна 12 триллион сўм қўшимча маблағ ажратиш таклифини билдирди.\nУшбу маблағлардан ҳудудларда 1 600 та болалар боғчаси ташкил этиш, Миллий таълим дастури доирасида 40 та янги мактаб қуриш ва 235 тасини таъмирлаш режалаштирилган.\nУндан ташқари, бакалавр йўналишида давлат грантлари, магистратура ва докторантурага қабуллар сонини ошириш, давлат-хусусий шериклик асосида ётоқхоналар қуришга субсидия бериш ҳамда 80 мингдан ортиқ талабалар ижара харажатларининг бир қисмини қоплаш кўзда тутилган.\nШунингдек, ҳудудларда юқори технологик тиббий хизматларни жорий этиш учун 8 триллион сўм ажратиладию Ундан 1 триллион сўми - онкогематология, эндокринология, буйрак ва жигарни кўчириш каби дастурларга йўналтирилади. 2022 йилда коронавирусга қарши эмланганлар сонини 17 миллион нафарга етказилади.


Натижа, таҳлил ва янги режалар | "Адолат" СДП\nНатижа, таҳлил ва янги режалар\nЎзбекистон Республикаси Президенти Шавкат Миромонович Мирзиёевнинг «Янги Ўзбекистон» газетасида чоп этилган интервьюси ўтиб бораётган ҳафтадаги муҳим воқеалардан бири бўлди. Уни биз “адолат”чилар ҳам катта қизиқиш билан ўқидик.\nДавлатимиз раҳбарининг миллий оммавий ахборот воситасига берган мазкур биринчи интервьюси ўзининг кенг қамровлилиги билан ажралиб туришини қайд этиш лозим. Унда ижтимоий ва иқтисодий ҳаётнинг турли соҳаларига, атрофимизда рўй бераётган воқеа-ҳодисаларга холис муносабат, ички ва ташқи сиёсатнинг энг муҳим йўналишларига берилган теран баҳолар акс этган.\nШу ҳақда мушоҳада қиларканмиз, беихтиёр Президентимизнинг бундан уч йилча муқаддам нима учун интервью бермасликларини қандай изоҳлаганликлари ёдга тушади. «Қачонки ишимизда натижа бўлса, кейин интервью бераман», деган эдилар ўшанда. Чиндан ҳам Шавкат Миромонович мамлакатга раҳбарлик қила бошлаганига яқинда беш йил тўлади. Энди ўтган даврда эришилган натижаларни таҳлил этиш, ютуқ ва камчиликларни аниқлаш ва уларни изоҳлаш мумкин. Айни вақтда келажак учун янги вазифалар ва марраларни белгилаб олса бўлади.\nЭътиборли жиҳат шундаки, кейинги йилларда юртимизда “Янги Ўзбекистон” деган ибора пайдо бўлди. У биринчи навбатда мамлакатимизда кенг миқёсдаги демократик ўзгаришларга берилган ўзига хос таърифдир. Мазкур оламшумул жараёнларнинг ташаббускори, амалга оширилаётган ислоҳотларнинг раҳбари ҳеч шубҳасиз, Президентимиз ҳисобланади.\nПрезидентимиз яқин ўтмишда юз берган ўзгаришлар ҳақида гап борар экан, ўз фикрларини қуйидагича билдирган. “Ҳеч шубҳасиз, истиқлол йилларида юртимизда янги давлат ва жамият қуриш йўлида тарихий ишлар амалга оширилди, мард ва олижаноб халқимизнинг букилмас иродаси ва улкан салоҳияти билан катта марралар забт этилди. Тарихан қисқа муддатда мамлакатимиз Конституцияси – Асосий қонунимиз ишлаб чиқилди ва қабул қилинди. Ватанимиз суверен давлат сифатида жаҳон ҳамжамиятидан муносиб ўрин эгаллади. Ўзбекистонда замонавий давлатчилик асослари яратилиб, конституциявий тузумга асос солинди. Мана шундай унутилмас тарихий жараёнларда фаол иштирок этиш насиб этганидан бахтиёрман.”\nДавлатимиз раҳбари ўтган даврда катта ютуқлар қўлга киритилганлигини қайд этиш билан бирга айрим хато ва камчиликларга йўл қўйилганлигини ҳам таъкидлайди. Чунки эски тузумдан воз кечиб, демократик жамият барпо этиш сари йўл тутилганлиги қатор муаммо ва вазифаларни кун тартибига қўйди. Бундай вазиятдан чиқиш учун билим ва тажриба, ирода ва қатъият етишмай қолган ҳоллар ҳам бўлди. Шунда янги ислоҳотларни амалга ошириш объектив заруратга айланди. Бундан бошқа йўл йўқлиги равшан эди.\nИнтервьюда “янги” деган сўзда ҳам ажойиб мазмун борлиги баён этилган. У энг кўҳна байрамларимиздан бири - Наврўз билан ҳамоҳанглиги айтилган. Қолаверса, ўтган асрнинг бошларида юртпарвар, миллатпарвар боболаримиз “жадидчилик”, яъни, янгиланиш ва эркинлик, адолат ва тенглик, илм-маърифат ва миллий ўзликни англаш ғояларини байроқ қилиб, кураш майдонига мардона чиққанлари эсланган. Улар жаҳолат ва қолоқлик гирдобида қолиб келаётган Туркистон халқини дунёвий илм-фан, илғор касб-ҳунарлар билан қуроллантириб, умумбашарий ривожланиш йўлига олиб чиқишни мақсад қилган эдилар. Демак, Янги Ўзбекистонни барпо этиш ҳам мамлакатни тараққиётнинг янги, янада юксак марраларига олиб чиқиш, халқ турмуш фаровонлигини юксак даражага кўтаришни назарда тутади. Ҳозир айнан мана шу йўлда дадил одимлар ташланмоқда.\nБиз интервьюда тилга олинган битта йўналиш ҳақида фикр билдирдик, холос. Аслида бундай мавзулар жуда кўп. Нафақат партия ходимлари, балки фаолларимиз ўртасида ҳам уларни кенг тарғиб қилишни режалаштирдик. Зотан, юрт тақдирига бефарқ бўлмаган ҳар бир инсон унда кўтарилган масалалар билан яқиндан танишиши лозим.


Рўзимбой Аҳмедов яна катта саҳнада\n21 ноябрь, 2018, 15:35\nТеглар:Рўзимбой Аҳмедов | Навбаҳор | Суперлига\nНаманганнинг “Навбаҳор” жамоаси мавсум якунланишига икки тур қолганида бронза медалининг расман эгасига айланди. Бунга албатта “Бунёдкор”дан жарима сифатида олти очконинг олиб ташлангани сабаб бўлди. Бунгача эса наманганликлар ўз майдонида айнан ушбу жамоани 1:0 ҳисобида мағлубиятга учратишнинг уддасидан чиқишганди. Ўша беллашувда эса охирги пайтларда катта босим остида қолган ҳужумчи Рўзимбой Аҳмедов ниҳоят ўзини кўрсатишга муваффақ бўлганди ва яна катта саҳнага чиқди. Боиси у пенальтидан гол уриб жамоаси учун ўта муҳим бўлган ғалабани тақдим этганди. Куни кеча футболчи SPORTS.uz учун бир қатор масалаларда ўз фикрлари билан ўртоқлашди.\nБронза медали қўлга киритилгани ҳақида\n- “Навбаҳор”нинг бронза медалини қўлга киритганидан футболчилар, мураббийлар, раҳбарлар, мухлислар, жамоанинг ишчи-ходимлари, умуман ҳамма хурсанд. Лекин бундай бўлиши биз учун кутилмаган янгилик бўлди. Машғулотдан олдин шундай хабар тарқалди. Мураббийимиз ҳам бу ҳақида айтди. Биз “Бунёдкор”дан тўрт очко олдинда эдик. Охирги иккита ўйин эса биз учун муҳим эди. Қайсидир учрашувда очко йўқотишимиз ҳам биз учун қимматга тушиши мумкин эди. Барибир биз йил давомида ўз мақсадимизга эришиш учун охиригача курашиб келаётгандик. Айниқса, охирги турлар биз учун жуда мураккаб ўтаётганди. Сабаби жамоамизда жароҳат олган футболчилар кўпайиб қолганди. Шу боис асосан 11-12 нафар ўйинчи билан учрашувларни ўтказиб келяпмиз. Захира ўриндиғимизда эса футболчилар кескин даражада камайиб кетди. Шундай шароитда ҳам учинчи ўринни эгаллаганимиздан хурсандмиз. Вилоят ҳокимига ҳам раҳмат, бизга барча шароитларни яратиб беряпти. Чемпионатнинг охирига келиб, қийин вазиятда бўлишимизга қарамасдан, мақсадимизга эришганимиздан хурсандмиз.\nОхирги иккита ўйин аҳамиятсизми?\n- Қолган иккита ўйин энди биз учун аҳамиятсиздек туюлиши мумкин. Аммо мураббийимиз шу ҳақида гапирди. Учинчи ўринни нақд қилганимиз қолган иккита учрашувда масъулият йўқолди дегани эмас, аксинча бронза медалларига лойиқ эканлигимизни кўрсатишимиз керак, деган фикрларни айтиб ўтди. Яна бир бор мухлисларнинг олдида юзимизни ёруғ қилишни истаймиз. Сафарда “Бухоро”га қарши ўйин кутиб турибди. Биз у ерга юқори кайфият билан ғалаба учун борамиз. Бронзани қўлга киритганимиз боис ҳозирда жамоамизнинг руҳияти янада кўтарилган. Шунингдек, мавсумнинг охирги турида ўз майдонимизда ўйнаймиз ва “Локомотив” билан баҳсга ҳам жиддий тайёргарлик кўриб ғалабали анаъанамизни давом эттиришга ҳаракат қиламиз.\nПенальтидан урилган гол ва муҳим ғалаба\n- Сафарда “Локомотив”, “Пахтакор” ва “Металлург” қарши ўта оғир ўйинлардан кейин ўз майдонимизда илк бор ўйнагандик ва бу “Бунёдкор” билан баҳсга тўғри келди. Қолаверса, “Бунёдкор” билан ўртадаги очколар фарқимиз қисқариб бир очколик тафовут қолганди холос. Улар “Бухоро”ни ютиб, “Локомотив” билан дуранг ўйнаб бизга яқинлашиб қолишганди. Чемпионлик қўлдан бой берилгач, учинчи ўринни сақлаб қолиш биз учун ўта муҳим эди. “Бунёдкор” билан баҳс биз учун йилнинг энг муҳим ўйини эканлигини мураббийларимиз тинмай таъкидлаб, бизни руҳлантиришди. Учинчи ўрин учун курашда ушбу ўйин кўп нарсани ҳал қилиб беришини тушунтирди. Шу боис биз бу учрашувнинг масъулиятини тушунгандик. Хоҳ сафарда, хоҳ ўз майдонимизда бўлсин, “Бунёдкор” билан доим қизиқарли ўйинлар бўлиб келган. Бундай шиддатли учрашувларни фақат биргина гол ҳал қилиши мумкин. Ўйиндан олдин ҳам ким гол уришининг фарқи йўқ эди, муҳими ғалаба қозонишимиз лозим эди. Пенальтига тўхталадиган бўлсам, ўша вазиятда барча масъулиятни ўз зиммамга олдим. Учрашувдан олдин ҳам мураббийимиз 11 метрлик жарима зарбасини мен ёки Азиз Турғунбоев ўзаро келишиб тепишимизни айтганди. Пенальти белгилангач, Азиз тажрибамга ишониб зарбани ўзим бажаришимни айтди. Тўғриси, кўп марта пенальтилардан гол урганман ва бундай масъулиятли вазиятларда нима қилиш кераклигини яхши биламан. Ўша куни омадим келди. Мухлисларимизга қийин ва ширин ғалабани тақдим эта олдик.\nАндрей Канчельскис хусусида\n- Аввало Канчельскиснинг инсонийлик фазилатларини алоҳида кўрсатган бўлардим. У одамнинг ичидаги ўйлаётганларини ўқий олади. Қайсидир футболчида муаммолар бўлса, чақириб нима бўляпти деб сўрайди. У кўп мулоқот қилади. Камчиликларимиз бўлса ўзимизга айтиб, тушунтиради. Ҳар бир мураббийнинг ўз услуби бўлади. У Европа футболининг ҳавосини олгани учун машғулотларимизда ҳам бунинг нафаси сезилиб турибди. Канчельскис жисмоний тайёргарликка кўпроқ эътибор қаратишни яхши кўрар экан. У ҳамма билан яхши тил топишди. Қисқаси, Канчельскис яхши мутахассис. Ҳозирги қийин шароитда жамоани руҳлантириш мураббий учун осон эмас. Аммо у бизни руҳлантира олди.\nКлубдаги кейинги тақидири тўғрисида\n- Мураббий иш бошлаб, бир-иккита ўйин ўтгач, ўзига керакли футболчиларни чақириб, бирма-бир гаплашди. Бу борада мен билан ҳам суҳбатлашди. Насиб қилса, жамоамизнинг ўзаги сақланиб қолади. Барибир таркибга 5-6 нафар янги кучлар қўшилади. Охирги иккита ўйинни ўтказиб олганимиздан кейин бу мавзуда янада батафсил гаплашиб оламиз.\n“Бунёдкор”дан олти очко олиб ташланиши ҳақида\n- “Бунёдкор”дан олти очконинг олиб ташланиши барибир ачинарли бўлди. Улар қийин ва пулсиз шароитда ўйнаб, охиригача курашишаётганди. Ҳеч бўлмаганда шу йил учун уларга тегмай туриш керак эди. Ҳар ҳолда “Бунёдкор” интриганинг ошишига сабаб бўлаётганди. Йил давомида катта меҳнат қилишганди, шу боис уларга ачиндим. Қандай жамоа эканлигини ҳаммага исботлаб беришганди. Интригани қиздириб беришганди. Энди эса клубдан олти очконинг олиб ташланиши интригани йўқотди деб ўйлайман.


Битта iPhone 13 Prо'ни йиғиш Apple'га қанчага тушади? - Terabayt.Uz\nБитта iPhone 13 Prо'ни йиғиш Apple'га қанчага тушади?\nTechInsights томонидан ўтказилган таҳлилга кўра, 256ГБ хотирага эга янги iPhone 13 Pro'нинг ишлаб чиқарилиш нархи 570 долларни ташкил қилади. Ўтган йилги iPhone 12 Pro'нинг бир донасини ишлаб чиқариш компанияга 548 долларга тушган эди.\nБундан кўриниб турибдики, нарх 4% га ошган. Малумот учун, 256ГБ iPhone 13 Pro ҳозирда 1099 доллар нархда сотилмоқда. Бу шуни англатадики, маркетинг ва етказиб бериш каби бошқа харажатларни ҳисобга олмаганда, смартфоннинг тан нархи унинг сотувдаги нархининг ярмини ташкил қилади.\nЯнги A15 Bionic чипсети ва дисплей смартфон тан нархининг ошишига асосий омил бўлган. Шунингдек, чипсетлар тақчиллигининг давом этаётгани ҳам компонентларининг нархини ошишига сабаб бўлмоқда.\nҲисоботда 256ГБ хотирага эга Samsung Galaxy S21+ смартфонининг тан нархи 508 доллар этиб белгиланган. Samsung веб-сайтидаги эса қурилма 1050 доллар нархда сотилмоқда.\n#Apple #Apple Phone 13 Pro


Европада футбол аста-секинлик билан тезликни оширмоқда. Кечагина жамоалар Европа Лигаси гуруҳ босқичида дастлабки турни ўтказишган бўлса, бир кун ўтмай, бугундан миллий чемпиоатларда навбатдаги тур бошланади. Дам олиш кунларининг эътиборга молик учрашувлар анонси билан «Tribuna.uz» ҳам бу ўйинларга алоқадорликда давом этади.\nТаркибларга келсак, мезбонлар таркибида тикланиб улгурган футболчилар йўқ. Хюбнер ҳам, Амири ёки Рупп ҳам тикланиш жараёнини давом эттирмоқда. Меҳмонлардан эса, янги ҳужумчи Пако Алкасернинг майдонга тушиши сўроқ остида. Шунингдек, португалиялик ҳимоячи Рафаел Геррейро жароҳатидан фориғ бўлди ва аоссий таркибда бўлмаса ҳам, балки захира ўриндиғида пайдо бўлиб қолиши мумкин.


Шавкат Мирзиёев: эртага ижтимоий муаммоларни бартараф этишга маблағ сарфламаслик учун бугун шу маблағни мактабларга беришимиз керак\nБугун, 29 май куни президент Шавкат Мирзиёев Тошкент шаҳри Сергели туманининг 5А мавзесидаги яқинда фойдаланишга топширилган 329-умумий ўрта таълим мактаби фаолияти билан танишди.\nШавкат Мирзиёев мактаб дарсликлари савияси талабга мутлақо жавоб бермаслиги, ўқув дастурларини илғор хорижий билимлар асосида такомиллаштириш зарурлигини таъкидлади. Болаларга сифатли таълим бериш, шу билан бирга, 7-синфдан бошлаб касбга йўналтириш бўйича кўрсатмалар берди.\n- Ҳар бир ўғил-қиз ҳеч бўлмаса битта чолғу асбобини чалишни билишини истардим, - деди Ўзбекистон раҳбари.\n2019 йили 23 августда ўтказилган йиғилишда Шавкат Мирзиёев мактаб таълимини ривожлантириш буюк умуммиллий мақсадга, умумхалқ ҳаракатига айланиши зарурлигини таъкидлаган эди. Сўнгги уч йилда Ўзбекистонда 160 дан ортиқ умумтаълим маскани қурилди, ўнлаб ихтисослаштирилган мактаблар ташкил этилди.


ИШИД саккиз мамлакатга янги терактлар билан таҳдид қилди\n19:22 / 08.06.2017\nИШИД террорчи ташкилоти қатор мамлакатларга янги терактлар билан таҳдид қилди. Бу ҳақида 8 июнь куни Бельгиянинг DH.be нашри хабар берди.\nИнглиз тилида ёзилган мактубда ислом динига эътиқод қилувчилар гавжум жойлар: бозорлар, сершовқин кўчалар ва майдонлардан узоқроқ юриши тавсия қилинади, чунки "халифат аскарлари душманларни портлатиш, одамлар устига бостириш ва пичоқлашда давом этади". Таҳдидли мактуб саккиз мамлакатда яшовчи мусулмонларга қаратилган: Бельгия, Россия, Франция, Буюк Британия, Канада, Австралия ва Италия.\nБельгиялик халқаро терроризм эксперти Питер ван Остайеннинг сўзларига кўра, радикалларнинг баёноти жиддий асосга эга бўлиши мумкин. Ҳозирда Бельгиянинг таҳдидлар таҳлили билан шуғулланувчи экспертлари уни ўрганишмоқда.\n6 июнь куни Париждаги Notre Dame ибодатхонаси олдидаги майдонда 40 ёшли Жазоир фуқароси "Бу сенларга Сурия учун!" деганча қўлида болға билан полиция ходимига ҳужум қилган. Полициячининг ҳамкасблари жазоирликни оёғидан яралашган. Шифохонада гумондор "халифат жангариси" экани ва ИШИД томонда курашишини айтган. Франция прокуратураси унинг хатти-ҳаракатларини теракт сифатида расмийлаштирди.\nтеракт ИШИД Европа таҳдид\nУруш туфайли 1,3 миллион ироқлик болалар уйини тарк этган\nТуркияда ИШИДнинг “қишлоқ хўжалиги вазири” қўлга олинди – ОАВ\nАҚШ ёзда Европага танк бригадасини юборади


Гилос сотилди – бир дона Junoheаrts гилоси учун 270 доллар беришди! • EastFruit\nБош саҳифа › Янгиликлар › Гилос сотилди – бир дона Junoheаrts гилоси учун 270 доллар беришди!\nГилос сотилди – бир дона Junoheаrts гилоси учун 270 доллар беришди!\nМуаллиф: EastFruit 2 Июл 21 5 Июл 21 01\nЯпониядаги ким ошди савдосида юракча шаклидаги олий навли 15 дона гилос 450 минг иена ($4073) нархда сотилди. Бир дона Junoheаrts гилосининг нархи 30 минг иена ($270)га тушди.\nАоморе префектурасида етиштирилган ва таркибида шакар миқдори 20 фоиз бўлган ушбу гилос бозорга 2019 йилда кириб келди. Диаметри 31 миллиметрлик бу мевалар жуда чиройли ранг ва товланиш хусусиятига ҳам эга. CGTN берган маълумотларига кўра, гилосга “Aomore heartbeat” фирма белгиси ёпиштирилмоқда.\nШунингдек ўқинг: Япониядаги ким ошди савдосида ўзига хос “қора тарвуз” 7200 долларга сотилди\nҲозирги пайтда Junoheаrts гилоси 10 гектар майдонда етиштирилмоқда холос, бироқ Аоморе префектураси ушбу навлар экиладиган майдонларни беш йил ичида 3 баравар кенгайтириш ниятида.


Galaxy S20 FE смартфони намойиш қилинди: фото, нарх ва хусусиятлари — Sof.uz\nЖАҲОН 100,652,969 72,592,372 2,161,243\n24.09 18:32 1213 Технология\nSamsung компанияси, ўзи ваъда қилганидек, 23 сентябрь куни Galaxy S20 FE (Fan Edition) смартфонининг тақдимотини ўтказди. Бу – кўпчилик олдин Galaxy S20 Lite модели тарзида чиқишини кутган, мухлисларга бағишланган қурилмадир.\nМоҳиятига кўра, бу – Samsung Galaxy S20 туркумининг «енгиллаштирилган» версияси бўлиб, улардаги кўпгина функцияларни сақлаб қолган, аммо арзон смартфондир.\nGalaxy S20, S20+ ва S20 Ultra тақдим қилинди – нарх ва жиҳатлари (фото+видео)\nGalaxy S20 FE текис, диагоналига 6,5 дюймлик Super AMOLED дисплей билан жиҳозланган. Унинг экрани FullHD+ форматида тасвир узатади, кадр янгиланиш частотаси эса 120 герцга тенг. Селфилар учун 32 мегапикселлик камера дисплейнинг тепа қисми ўртасидаги туйнукка жойланган.\nSamsung бу маҳсулотини икки хил талқинда чиқарган ва улар ўзаро процессорига кўра фарқланади. Смратфоннинг 5G-версиясига Snapdragon 865 чипсети ўрнатилган бўлса, нисбатан арзонроқ талқинида компания ўзининг Exynos 990 процессорини қўллаган. Ҳар иккала ҳолатда ҳам тезкор хотира 6 гигабайтлик, доимий хотира эса 128/256 гигабайтлик вариантларда таклиф этилади. Шунингдек, унда 1 терабайтгача ҳажмли microSD хотира картаси учун уяча мавжуд. Мазкур смартфон иккита nano-SIM картасини қўллаб-қувватлайди.\nАккумуляторининг ток сиғими – 4500 мА/соатлик, худди Galaxy S20+ флагманидаги каби. Гарчи у 25 ваттлик тезкор қувватлана олсада, қадоғида зарядчик 15 ваттлик тезкор қувватлашга қодир. Шунингдек, Galaxy S20 FE симсиз қувватлана олади ва Fast Wireless Charging 2.0 стандартига мос PowerShare тескари зарядлаш функциясига эга (яъни, бошқа гаджетларга қувват узатади).\nGalaxy S20 FE бош камерасидаги 12 мегапикселлик асосий датчик оптик барқарорлаштириш хоссасига эга. Иккинчи модули эса, Galaxy S20 моделидаги сингари, 12 мегапикселлик бўлиб, кенг бурчакли объектив билан бирлашган. Бундан ташқари, унда 8 мегапикселлик учинчи сенсор телеобъективга эга – у 3 карралик оптик ва 30 карралик рақамли зумни қўллаб-қувватлайди, лекин 8K-видео ёзишга қодир эмас.\nGalaxy S20 FE акселерометр, барометр, гироскоп, геомагнит сенсори, Холл датчиги, яқинлашув ва ёритилганлик датчиклари билан таъминланган. Булардан ташқари, Wi-Fi 802.11 a/b/g/n/ac/ax, Bluetooth v 5.0, USB Type-C, NFC, GPS, Galileo, ГЛОНАСС ва BeiDou каби алоқа интерфейсларини таъкидлаб ўтиш ўринли.\nАрзонлаштирилган флагманда ҳам экран ости бармоқ изи сканери, AKG созламаси ва Dolby аудиотехнологиясига эга стереодинамиклар мавжуд. Компания унинг корпусини IP68 стандартига кўра сувдан ҳимоялаган. Android 10 тизимли бу смартфоннинг олти хил рангдаги корпуси 74,5х159,8х8,4 миллиметрлик ўлчамга ва 190 граммлик вазнга эга.\nSamsung бу маҳсулотининг 128 ГБ ички хотиралик 5G-версиясини АҚШда 700 доллардан бошлаб сотмоқчи. Европа бозорига эса унинг худди шундай хотиралик, бироқ 4G-талқини 630 евродан бошланувчи нархда етказиб берилади. Galaxy S20 FE очиқ савдога 2 октябрдан чиқарилади, шунгача айрим мамлакатларда турли саналарда олдиндан буюртма олинади.\n27.10 11:36 80\n26.10 10:38 145 Технология\n21.08 18:07 730\n23.07 11:42 1381 Технология


Россия: Аҳолининг реал даромадлари 3,6 фоизга камайди\n19 май 2022, Тошкент вақти: 15:00\nРоссия аҳолисининг реал даромадлари 2021 йилнинг 1-чорагида, ўтган йилнинг шу даврига қиёсан 3,6 фоизга камайган. Бу ҳақда 29 апрель куни Россия Федерал давлат статистика хизмати (Росстат) маълум қилган.\nРеал пул даромадлари — солиқлар ва бошқа мажбурий тўловлар амалга оширилганидан сўнг аҳоли тасарруфида қоладиган ялпи даромадни ифода этади.\nРосстат қайдича, ўтган йилнинг дастлабки уч ойида коронавирус ёйилиши пандемия тусини олмаганди, аммо кейин шу туфайли карантин чекловлари жорий этилиши иккинчи чоракда кескин иқтисодий пасайишга олиб келган.\nКарантин чоралари сезиларли даражада юмшатилгани муносабати билан Росстат жорий йилнинг 2-чорагидан бошлаб реал даромадлар ўсиши кутилаётганини таъкидлаган.\nЎтган йили, Росстат маълумотига кўра, ушбу даромадлар 3 фоизга камайган (аввалроқ бу рақам 3,5 фоиз экани айтилганди).\nАҳолининг реал даромадлари сўнгги бор барқарор ўсиши кузатилган 2013 йил билан таққослаганда, мазкур кўрсаткич 10 фоиздан кўпроққа камайган.\nРосстат дастлаб аҳоли даромадлари тўғрисидаги маълумотларни 20 апрель куни эълон қилмоқчи эди, аммо эълон қилмади. Тахминларга кўра, Росстат 21 апрель куни президент Владимир Путиннинг Федерал йиғилишга мурожаат билан чиқиши олдидан “одамларнинг кайфиятини бузишни хоҳламаган”.\nПутин эса мурожаатномасида “фуқароларнинг реал даромадлари албатта тикланиши”га ваъда берган.